sagorsarker/bangla-wikipedia huggingface dataset:
এম আর কায়ানী

মুহাম্মদ রোস্তম কায়ানী (১৮ অক্টোবর ১৯০২ -১৫ নভেম্বর ১৯৬২ ) বিচারপতি এম.আর. কায়ানী নামেই বেশি পরিচিত ছিলেন। পাকিস্তানের অন্যমত আইনজ্ঞ, প্রধান বিচারপতি ( ১৯৫৮ -১৯৬২)। জেনারেল আইয়ূব খানের স্বৈরাচারতন্ত্রের বিরুদ্ধে সাহসী অবস্থান নেয়ার জন্য বিচারপতি কায়ানী স্মরণীয় হয়ে আছেন।
মুহাম্মদ রোস্তম কায়ানী ১৮ অক্টোবর ১৯০২ কোহাতের শাহপুর গ্রামের খানবাহাদুর আবদুল সামাদ কায়ানীর ঘরে জন্ম গ্রহণ করেন। তিনি কোহাট ইসলামিয়া হাই স্কুল থেকে মেট্রিকুলেশন এবং এডওয়ার্ড কলেজ, পেশোয়ার থেকে এফ. এ. পাস করেন। কায়ানী সরকারি কলেজ, লাহোর থেকে ইংরেজি সাহিত্যে মাস্টার্স ডিগ্রি অর্জন করেন।
মুহাম্মদ রোস্তম কায়ানী একজন সিভিল সার্ভেন্ট হিসাবে কর্মজীবন শুরু করেন। দীর্ঘ আট বছর নির্বাহী বিভাগে কাজ করার পরে ১৯৩৮ সালে বিচার বিভাগে আত্মীকরণ হন। তিনি ১৯৪৯ সালে তিনি পাঞ্জাব হাইকোর্ট এর বিচারপতি নিযুক্ত হন এবং ১৯৫৮ সালে পশ্চিম পাকিস্তানের প্রধানবিচারপতি হন। ১৯৫৬ কায়ানী সিএসপি এ্যাসোসিয়েশন পশ্চিম পাকিস্তান শাখার সভাপতি নির্বচিত হন। এর মাধ্যমে তিনি পাকিস্তান সিভিল সার্ভিসের মর্যাদা পুনজাগরিত করেন। কায়ানী বিখ্যাত পাঞ্জাব ডির্স্টাবেন্স কোর্ট অব ইনকোয়ারীর সদস্য ছিলেন।
বিচারক এবং প্রধান বিচারপতি হিসেবে বিভিন্ন অনুষ্ঠানে প্রদত্ত তার বক্তৃতা প্রচার মাধ্যমে গুরুত্বের সাথে স্থান পেত। তার মাঝে দূর্লভ মেধা, রসবোধ, সাহস এবং সততার সমাবেশ ঘটেছিল। সরস তীর্যক মন্তব্য করা তার চারিত্রিক বৈশিষ্ট্য ছিল - যা থেকে খোদ রাষ্ট্রপতিও রেহাই পেতেন না। অক্টোবর, ১৯৬২ সালে বিচারপতি কায়ানী অবসর গ্রহণ করেন। তিনি সামরিক সরকারের প্রকাশ্য সমালোচনা করতেন বিধায় পাকিস্তান সুপ্রীম কোর্টের বিচারপতি বিবেচিত হন নাই। লাহোরের নাগরিকগণ তার সম্মানে বিদায় সম্বর্ধনার আয়োজন করেন, যেখানে তাকে “পাকিস্থানের কন্ঠস্বর” উপাধিতে ভূষিত করেন। উত্তরে বিচারপতি কায়ানী বলেন এ উপাধি তার কাছে “নিশানে পাকিস্তানে”র চাইতে প্রিয়। এরপর তিনি বলেন যে, গুমোট অন্ধকার এই যুগে সরস বক্তৃতার মাধ্যমে তিনি মানুষের নৈতিকতার মান উন্নত করতে সচেস্ট আছেন। তার উল্লেখযোগ্য মন্তব্য হল:
বিচারপতি কায়ানী জীবনের শেষ চার বছরে দেশের সবচাইতে জনপ্রিয় বক্তায় পরিণত হন। এই বক্তৃতাগুলো পরে বই আকারে কয়েকটি খণ্ডে প্রকাশ করা হয়। এগুলো হলো : দ্য হোল ট্রুথ, নট দ্য হোল ট্রুথ, হাফ ট্রুথ, অ্যা জাজ মাই লাফ এবং আফকার-ই-পেরেশান ইত্যাদি।
নভেম্বর ১৯৬২, ঢাকা, চট্টগ্রাম, রাজশাহী বার এসোসিয়েশন এর আমন্ত্রণে পূর্ব পাকিস্তান সফরে আসেন। ১৫ নভেম্বর ১৯৬২ তিনি চট্টগ্রাম সার্কিট হাউজে শেষ নিঃশ্বাস ত্যাগ করেন। পরদিন পাকিস্তান ইন্টারন্যাশনাল এয়ার লাইন্স এর একটি বোয়িং বিমানে করে তার মরদেহ করাচী নিয়ে যাওয়া হয়। তাকে নিজ গ্রাম শাহপুর পারিবারিক গোরস্থানে সমাহিত করা হয়।
দ্য প্রোপজিশন

দ্য প্রোপজিশন, জন হিলকোট পরিচালিত ও নাইক ক্যাভ লিখিত ২০০৫ সালের একটি অস্ট্রেলিয়ান ওয়ের্স্টান চলচ্চিত্র। এতে বিভিন্ন চরিত্রে অভিনয় করেছেন, গাই পিয়ার্সি, রয় উইনস্টোন, এমিলি ওয়াটসন, ড্যানি হাডসন, ডেভিড ওয়েনহাম। ২০০৬ সালে এটি যুক্তরাষ্ট্রে মুক্তি পায়।
হপকিন্স ফ্যামিলির রেপ এবং মার্ডারের পর বার্নস ব্রাদারম গ্যাং এর ৩ ভাইর দুই ভাই - চার্লি আর মাইক কে পাকরাও করে ক্যাপ্টেন স্টেনলি। কারাগারে ঢুকানোর বদলে চার্লি কে প্রস্তাব দেয় ৯ দিন এর মধ্যে তাদের বড় ভাই আরথার বারন্স কে তার চাই – মৃত অথবা জীবিত না হলে ৯ দিন পর ক্রিসমাস এর দিন ছোট ভাই মাইক কে সাজা দেয়া হবে। চার্লি নিরুপায় হয়ে ভাই কে খুন করতে বেড়িয়ে পড়ে। পথে তার সাথে দেখা মিলে এক বাউন্টি হান্টার (যারা পুরস্কারের লোভে পলাতক দের খুঁজে বেড়ায়) (জন হার্ট) এর। এছাড়া চার্লি কে অঞ্চলের ব্ল্যাক একটা সম্প্রদায় আক্রমণ করে।
অস্ট্রেলিয়ার বক্স অফিসে দ্য প্রোপজিশন $২,২৭১,১০০ অয় করে।
নীল-লালগির্দি

নীল-লালগির্দি (বৈজ্ঞানিক নাম:"Phoenicurus frontalis") যা ‘নীল-কপালি গির্দি’ নামেও পরিচিত এক ধরনের ছোট আকারের পাখি। এই পাখি সাধারণত ভারতীয় উপমহাদেশ এবং দক্ষিণ-পূর্ব এশিয়ায় দেখা যায়।
আর্থার লুইস

উইলিয়াম আর্থার লুইস একজন অর্থনীতিবিদ। তিনি ১৯৭৯ সালে অর্থনীতিতে নোবেল পুরস্কার লাভ করেন।
লিউইস লন্ডন স্কুল অব ইকোনোমিক্স থেকে ১৯৩৭ সালে ব্যাচেলর্স এবং ১৯৪০ সালে পিএইচডি ডিগ্রি অর্জন করেন। তিনি ম্যানচেস্টার বিশ্ববিদ্যালয় এ ১৯৪৮ থেকে ১৯৫৭ সাল পর্যন্ত শিক্ষকতা করেন।
রবার্ট সলো

রবার্ট মার্টন সলো একজন মার্কিন অর্থনীতিবিদ। তিনি ১৯৮৭ সালে অর্থনীতিতে নোবেল পুরস্কার লাভ করেন। 
সলো ১৯২৪ সালের ২৩ অগাস্ট নিউ ইয়র্কের ব্রুকলিনে জন্মগ্রহণ করেন। ১৯৪৯ সালে ম্যাসাচুসেট্‌স ইনস্টিটিউট অফ টেকনোলজি র অর্থনীতি বিভাগে সহকারী অধ্যাপক হিসেবে যোগদান করেন।
চক্রবর্তী রাজাগোপালাচারী

চক্রবর্তী রাজাগোপালাচারী (১০ ডিসেম্বর ১৮৭৪ – ২৫ ডিসেম্বর ১৯৭২; ) ছিলেন একজন বিশিষ্ট ভারতীয় আইনজীবী, স্বাধীনতা সংগ্রামী, রাজনীতিবিদ, ইতিহাসবিদ এবং ভারতীয় জাতীয় কংগ্রেসের অন্যতম নেতা। তিনি ছিলেন ভারতবর্ষের সর্বশেষ গভর্নর জেনারেল। তিনি তামিলনাড়ু রাজ্যের মুখ্যমন্ত্রী ছিলেন। তিনি স্বতন্ত্র পার্টির প্রতিষ্ঠাতা। তিনি ভারতের সর্বোচ্চ বেসামরিক পদক ভারত রত্ন পেয়েছিলেন।
লালপা পি-উ

লালপা পি-উ
একটি জলচর পাখি। অতি সুলভদর্শন পাখি।
পাখিটার বাংলা নাম:‘লালপা পি-উ’, ইংরেজি নাম:‘কমন রেডশ্যাঙ্ক’,(Common Redshank) বৈজ্ঞানিক নাম:‘ট্রিংগা টোটেনাস’,(Tringa totanus) গোত্রের নাম:‘স্কোলোপাসিদি’। এদের অন্য একটি প্রজাতির নাম সবুজপা পি-উ।
লালপা পি-উ লম্বায় ২৭-২৯ সেন্টিমিটার। মাথা,ঘাড়,বুক শরীরের উপরের পালক বাদামি-ধূসর রেখা। ডানার পেছনের পালক সাদা। তলপেট থেকে বস্তিপ্রদেশ পর্যন্ত সাদাটে। ঠোঁট লম্বা সোজা। ঠোঁটের গোড়া কমলা-লাল,অগ্রভাগ কালচে। শরীরের তুলনায় পা খানিকটা লম্বা। পায়ের বর্ণ কমলা-লাল,নখ কালো। চোখের বলয় সাদা। প্রজনন সময়ে রঙ কিছুটা গাঢ় দেখায়।
এদের বাস মূলত মধ্য-পূর্ব এশিয়া থেকে বৈকালিয়া হ্রদ পর্যন্ত। শীতকালে পরিযায়ী হয় বাংলাদেশ,ভারত,মিয়ানমার,দক্ষিণ চীন,মালয়েশিয়া ও ফিলিপাইনে। এরা জলচর পাখি। অতি সুলভদর্শন পাখি। স্বভাবে শান্ত। কারো সঙ্গে গায়ে পড়ে ঝগড়া করে না। চেহারাটা মায়াবী ধাঁচের। চোখের গড়নও নজরকাড়া। শীত মৌসুমে আমাদের দেশের সর্বত্র ছড়িয়ে পড়ে। ওই সময়ে জলাশয় এলাকায় ছোট-বড় দলে শিকার খুঁজতে দেখা যায় হরহামেশায়। বেশি দেখা যায় উপকূলীয় এলাকায়। জোয়ার-ভাটার খাঁড়ির মুখে দাঁড়িয়ে খাবারের সন্ধান করে। এদের কন্ঠস্বর বেশ চমৎকার। অনেকটা বাঁশির সুরের মতো আওয়াজ করে। ‘টিইউ-টিইউ-টিইউ’ সুরে ডেকে ওঠে। হঠাৎ শুনলে যে কেউ বাঁশির আওয়াজ বলে ভুল করেন। বিশেষকরে নির্জনে সুরাটা শুনলে মনটা বিশাদে ভর করে। এরা ভয় পেলে বা উড়তে উড়তে পিউ-পিউ সুরেও ডাকে। সুরটায় মুগ্ধ হয়ে দেশের বিশিষ্ঠ পাখি বিশারদরা এদের নাম দিয়েছেন ‘মোহন বেণু’।
এ পাখির প্রধান খাবার ছোট মাছ,জলজ পোকামাকড়।
প্রজনন সময় বসন্তকাল। প্রজননের আগ মুহূর্তে নিজেদের বসত ভিটায় চলে যায়। এরা বাসা বাঁধে ভাসমান জলদামের উপর। বাসা বানাতে ব্যবহার করে জলজ ঘাস লতাপাতা। ডিম পাড়ে ৩-৫টি। স্ত্রী-পুরুষ পালা করে ডিমে তা দেয়। ডিম ফুটতে সময় লাগে ২৩-২৫ দিন।
‌তথ্যসূত্র: দৈনিক ইত্তেফাক
পল বয়ার

পল বয়ার (ইংরেজিঃ Paul Delos Boyer) (৩১ জুলাই, ১৯১৮ – ২ জুন, ২০১৮) একজন মার্কিন প্রাণরসায়নবিদ। তিনি ১৯৯৭ সালে রসায়নে নোবেল পুরস্কার লাভ করেন।
বয়ার ১৯৪৩ সালে ইউনিভার্সিটি অব উইসকনসিন, ম্যাডিসন থেকে প্রাণরসায়নে পিএইচডি ডিগ্রি অর্জন করেন।
শেরপা

শেরপা (তিব্বতী:ཤར་པ། অর্থ "পূর্ব দেশের অধিবাসী") ("শের" "পূর্ব দেশ" + "পা" "অধিবাসী") উচ্চ হিমালয়ে, বিশেষত নেপালের শোলোখুম্বু জেলাতে, বসবাসকারী এক উপজাতি সম্প্রদায় বিশেষ। 
শেরপাদের প্রধান খাদ্য হল আলু। দুধ, ঘি, মাখন ছাড়াও অনেকে ইয়াকের মাংসও খেয়ে থাকে। 
শেরপাদের বাড়ি পাথরের তৈরী এবং ছাদ ও দরজা-জানালা কাঠের তৈরী হয়। একতলায় গৃহপালিত পশুদের রাখা হয় এবং দোতলায় বাড়ীর লোকজন থাকে। রান্না দোতলাতে হয়ে থাকে।
শেরপারা ছাগল ও ভেড়া পুষলেও ইয়াক হল শেরপাদের প্রধান গৃহপালিত পশু। তারা ইয়াকের চামড়া থেকে জুতো, লোম থেকে কাপড়, গোবর থেকে সার তৈরী করে।
তিব্বতি বৌদ্ধধর্ম

তিব্বতি বৌদ্ধধর্ম হল হিমালয়ের পাদদেশে অবস্থিত বিশেষ কিছু অঞ্চলে চর্চিত বৌদ্ধধর্ম যা তার নিজস্ব বৈশিষ্ট্যে এক স্বতন্ত্র রূপ লাভ করেছে। মূলত তিব্বত, ভুটান, ভারতের সিকিম, লাদাখ উপত্যকা, তওয়াং, মঙ্গোলিয়া, রাশিয়া, এবং উত্তর-পূর্ব চীনের কিছু অংশের অধিবাসীগণ অনুশীলন করে থাকে তিব্বতি বৌদ্ধধর্ম। তিব্বতি বৌদ্ধধর্মে বিবিধ প্রকারের ধারা এবং মতবাদের অস্তিত্ব থাকলেও এটি প্রধানত চার ধারায় বিভক্ত, যথা, নিংমা, কাগিয়ু, গেলুগ এবং সাক্য। বৌদ্ধধর্মের এই সকল ধারাই তিনটি মূল শাখা মহাযান, হীনযান এবং বজ্রযানের শিক্ষার আদর্শ বহন করে চলেছে। যদিও গেলুগ ধারার মত কোন কোন মতানুসারে বজ্রযান মহাযানেরই একটি অবিচ্ছেদ্য অঙ্গ।
খ্রিষ্টাব্দ প্রথম সহস্রাব্দে চুম্বি উপত্যকা তিব্বত এবং ভারতের মধ্যে একটি বাণিজ্য রুট হিসাবে ব্যবহৃত হওয়ার সুস্পষ্ট প্রমাণ রয়েছে। ইয়ন্তেন্দ্রাক  নামে একটি লটসাওয়াকে বলা হয় ভারতীয় শিক্ষক আর্যদেব দ্বারা ভারতে যাওয়ার রাস্তার নিয়ন্ত্রণ দেওয়া হয়েছিল।
তিব্বতীয় বৌদ্ধধর্ম ভারতীয় বৌদ্ধধর্মের সর্বশেষ পর্যায় থেকে উদ্ভূত মহাযান বৌদ্ধধর্মের একটি রূপ হিসেবে বিকশিত হয়েছে (যার মধ্যে অনেক বজ্রযান উপাদান অন্তর্ভুক্ত ছিল)। এইভাবে এটি গুপ্ত-পরবর্তী মধ্যযুগীয় যুগে (৫০০-১২০০ খ্রিস্টাব্দ) বহু ভারতীয় বৌদ্ধ তান্ত্রিক অনুশীলনের পাশাপাশি অসংখ্য স্থানীয় তিব্বতি উন্নয়নের সাথে সংরক্ষণ করে। প্রাক-আধুনিক যুগে, কুবলাই খান কর্তৃক প্রতিষ্ঠিত মঙ্গোল ইউয়ান রাজবংশের (১২৭১-১৩৬৮) প্রভাবের কারণে তিব্বতীয় বৌদ্ধধর্ম তিব্বতের বাইরে ছড়িয়ে পড়ে।, যা চীন, মঙ্গোলিয়া এবং সাইবেরিয়ার কিছু অংশ শাসন করেছিল। আধুনিক যুগে, তিব্বতি বৌদ্ধধর্ম এশিয়ার বাইরে ছড়িয়ে পড়েছে তিব্বতি প্রবাসীদের প্রচেষ্টার কারণে (১৯৫৯ সাল থেকে)। দালাই লামা ভারতে পালিয়ে যাওয়ার কারণে, ভারতীয় উপমহাদেশ তিব্বতীয় বৌদ্ধ মঠের পুনর্জাগরণের জন্যও পরিচিত, যার মধ্যে গেলুগ ঐতিহ্যের তিনটি প্রধান মঠের (ত্সোং-খা-পা-ব্লো-ব্জাং-গ্রাগ্স-পা-এর বিগ্রহ প্রতিষ্ঠিত দ্গা'-ল্দান বৌদ্ধবিহার এবং 'ব্রাস-স্পুংস বৌদ্ধবিহার) পুনর্নির্মাণও রয়েছে।
তিব্বতি বৌদ্ধধর্মের চারটি প্রধান বিদ্যালয় রয়েছে, যথা নাইংমা (8ম শতাব্দী), কাগ্যু (১১শ শতাব্দী), শাক্য (১০৭৩), এবং গেলুগ (১৪০৯)। জোনাং হল একটি ছোট স্কুল যা বিদ্যমান, এবং রিমে আন্দোলন (১৯শতক), যার অর্থ "কোন দিক নেই", একটি সাম্প্রতিক অসাম্প্রদায়িক আন্দোলন যা সমস্ত ভিন্ন ঐতিহ্যকে সংরক্ষণ ও বোঝার চেষ্টা করে। বৌদ্ধধর্মের প্রবর্তনের আগে তিব্বতে প্রধান আধ্যাত্মিক ঐতিহ্য ছিল বন, যা তিব্বতি বৌদ্ধধর্ম (বিশেষ করে নাইংমা বিদ্যা) দ্বারা দৃঢ়ভাবে প্রভাবিত হয়েছে।
সবুজ টিয়া

সবুজ টিয়া (বৈজ্ঞানিক নাম:"Psittacula krameri") টিয়া প্রজাতির অতিপরিচিত ও সুদর্শন পাখি। সবুজ টিয়া সহজেই পোষ মানে এবং মানুষের মতো করে কথা বলতে পারে। এরা সাধারণত বন, বৃক্ষবহুল এলাকা, প্রশস্ত পাতার বন, আর্দ্র পাতাঝরা বন, খোলা বন, পাহাড়ি বন, চা বাগান, বসতবাড়ির বাগান, আবাদি জমি, পুরান বাড়িতে বসবাস ও বিচরণ করে। বাংলাদেশের বন্যপ্রাণী আইনে এ প্রজাতিটি সংরক্ষিত।
খাদ্যতালিকায় আছে পত্রগুচ্ছ, ফুল, ফল, লতাপাতা, বীজ ও ফলের মিষ্টি রস। ধানখেতের পাকা ধানও সবুজ টিয়ারা খায়।
সবুজ টিয়া কলাপাতা-সবুজ রঙের সুদর্শন পাখি। দেহের দৈর্ঘ্য ৪২ সেন্টিমিটার, ওজন ১৩০ গ্রাম। সামান্য কিছু পালক ছাড়া পুরো দেহই সবুজ। ঠোঁট লাল, নিচের দিকে বড়শির মতো বাঁকানো। চোখ হলদে-সাদা। ছেলেপাখি ও মেয়েপাখির গলায় ভিন্ন রঙের দাগ আছে। ছেলেপাখির থুতনিতে কালো রেখা, গলা ও ঘাড়ের পেছনে গোলাপি পাটল বর্ণ। মেয়েপাখির ঘাড় পান্না সবুজে ঘেরা।
সবুজ টিয়া সচরাচর ছোট দলে থাকে, তবে জোড়ায়ও দেখা যায়। অনেক টিয়া একসঙ্গে মিলে রাত কাটায়। সচরাচর পুনঃ পুনঃ উচ্চ স্বরে ডাকে।
ঝুঁটিশালিক

ঝুঁটিশালিক (বৈজ্ঞানিক নাম:"Acridotheres fuscus") শালিক প্রজাতির পাখি। ঠোঁটের গোড়ায় খাড়া ঝুঁটি আছে বলে এমন নাম। বাসা বানায় গাছের কোটরে খড়কুটো, শুকনো ঘাস, পাটের আঁশসহ বিভিন্ন রকম লতাপাতা দিয়ে।শালিকেরা কিচিরমিচির শব্দ করে ডাকে।
ঝুঁটিশালিককে সাধারণত দক্ষিণ এশিয়ার দেশগুলোতে দেখা যায়।
ঝুঁটিশালিকের খাদ্যতালিকায় আছে: ধান, চাল, গম, ফড়িং, ঝিঁঝি পোকা, ছোট ব্যাঙ, কেঁচো, জলপোকা, মাকড়সা, উড়ন্ত উইপোকা, বট-অশ্বত্থের ফলসহ বিভিন্ন রকমের ফল, তাল-খেজুরের রস, শিমুল-মাদার ফুলের মধু প্রভৃতি।
শরীরের রং কালচে বাদামি, মাথা কালো, চোখ লাল, চোখের চারপাশের রং হালকা লাল ও মণি গাঢ় হলুদ। ঠোঁট হলুদ, পা কমলা-হলুদ। দেহের ওপরের পালক ধূসর ছাই রঙের। পালকের শেষ প্রান্তে সাদার আভা। পেট ধূসর পাটকিলে। লেজের তলা সাদা।
ঝুঁটিশালিক খুব চেঁচামেচি করে ডাকাডাকি করে।
সাধারণত বর্ষাকালে এরা হালকা নীল রংয়ের দুই থেকে পাঁচটি ডিম দেয় । বাচ্চা ফোটানোর সময় এরা আনন্দে মেতে ওঠে। একই বাসায় পরপর দুবার বাচ্চা ফোটায়।
রঙ্গনা হেরাথ

রঙ্গনা হেরাথ বা, এইচ. এম. আর. কে. বি. হেরাথ বা জ্যাক বা হেরাথ মুদিয়ানসেলাগ রঙ্গনা কীর্তি বান্দারা হেরাথ (; জন্ম: ১৯ মার্চ, ১৯৭৮) কুরুনেগালা এলাকায় জন্মগ্রহণকারী শ্রীলঙ্কার পেশাদার ক্রিকেটার। শ্রীলঙ্কা ক্রিকেট দলে তিনি মূলতঃ স্লো লেফট আর্ম অর্থোডক্স বোলিং করে থাকেন। বামহাতি স্পিনার হিসেবে টেস্ট ক্রিকেটে সেরা বোলিং পরিসংখ্যানের অধিকারী তিনি। অধ্যয়ন করেছেন ময়ূরপদ সেন্ট্রাল কলেজ এবং মালিযাদেব কলেজে। বিখ্যাত স্পিনার মুত্তিয়া মুরালিধরনের অবসর গ্রহণের পর তাকে শ্রীলঙ্কা ক্রিকেট ইতিহাসে সেরা স্পিনার হিসেবে গণ্য করা হয়।
২৯ মে, ২০১৬ তারিখে মুত্তিয়া মুরালিধরন ও চামিন্দা ভাসের পর তৃতীয় শ্রীলঙ্কান হিসেবে টেস্ট ক্রিকেটে ৩০০ উইকেট লাভ করেন।
'কোটা' ডাকনামে পরিচিত রঙ্গনা হেরাথ ১৯৯৯ সালে গালেতে অনুষ্ঠিত অস্ট্রেলিয়া দলের বিপক্ষে টেস্ট খেলার মাধ্যমে আন্তর্জাতিক ক্রিকেটাঙ্গনে প্রবেশ করেন। এছাড়াও, ২০০৪ সালে হারারে স্পোর্টস গ্রাউন্ডে জিম্বাবুয়ের বিরুদ্ধে একদিনের আন্তর্জাতিক ক্রিকেটে সর্বপ্রথম অংশগ্রহণ করেন। আগস্ট, ২০১৫ সালে তিনি আইসিসি টেস্ট ক্রিকেট র‌্যাঙ্কিংয়ে ৮নং স্থানে অবস্থান করেন। এছাড়াও, ২০১২ সালে টেস্টে সর্বাধিকসংখ্যক উইকেট লাভকারীর ভূমিকায় অবতীর্ণ হন তিনি।
২০০৯ সালে ইংরেজ ক্রিকেট মৌসুমে সারে দলের পক্ষ হয়ে কয়েকটি খেলায় অংশ নেন। এপ্রিল ২০১০ সালে হ্যাম্পশায়ারে যোগ দেন হেরাথ। সেখানে ২০১০ সালের কাউন্টি চ্যাম্পিয়নশীপের প্রথমার্ধে খেলেন; শেষার্ধ্ব খেলেন সহ-খেলোয়াড় অজন্তা মেন্ডিস।
২০০৯ সালে ৩ টেস্টের সিরিজে পাকিস্তানের বিপক্ষে স্ব-মূর্তি ধারণ করেন। ১৫ উইকেট লাভের পাশাপাশি প্রথম টেস্টে ম্যান অব দ্য ম্যাচের পুরস্কার লাভ করেছিলেন হেরাথ। একই বছরে শ্রীলঙ্কায় অনুষ্ঠিত দুই টেস্টের সিরিজের দ্বিতীয় টেস্টে নিউজিল্যান্ডের বিরুদ্ধে ৮ উইকেট লাভ করেন। এরফলে দল জয়লাভ করার পাশাপাশি সিরিজও জয়লাভে সক্ষম হয়।
ডিসেম্বর, ২০১১ সালে দক্ষিণ আফ্রিকায় অনুষ্ঠিত দ্বিতীয় টেস্টে ৯ উইকেট লাভ করেন তিনি ও ম্যান অব দ্য ম্যাচ নির্বাচিত হন। এতে তার দল ২০৮ রানের বিশাল ব্যবধানে জয়ী হয় যা দক্ষিণ আফ্রিকায় শ্রীলঙ্কার প্রথম টেস্ট বিজয়রূপে পরিচিতি পায়।
১৬ আগস্ট, ২০১৪ তারিখে সফরকারী পাকিস্তান দলের বিপক্ষে সিংহলিজ স্পোর্টস ক্লাব মাঠে অনুষ্ঠিত ২য় টেস্টের ২য় ইনিংসে রঙ্গনা হেরাথ প্রথম বামহাতি স্পিনার হিসেবে নিজস্ব সেরা ৯ উইকেট লাভ করেন ১২৭ রানের বিনিময়ে। বিশ্বের সপ্তম স্পিনার হিসেবে এ নিয়ে তিনি ২০বার পাঁচ-উইকেট পান। এছাড়াও, মুত্তিয়া মুরালিধরন, শেন ওয়ার্ন ও অনিল কুম্বলের পর ৪র্থ দ্রুততম স্পিনাররূপে মিসবাহ-উল-হককে কট-আউট করে তিনি ৫৭ টেস্টে ২৫০ উইকেট পান। পাকিস্তানের বিপক্ষে কপিল দেবের ২৯ টেস্টে ৯৯ উইকেট লাভের পর ১৭ টেস্টে ৮৩ উইকেট নিয়ে তালিকায় বর্তমানে তৃতীয় স্থানে অবস্থান করছেন। ঐ একই টেস্টে প্রথম পাকিস্তানি ফিল্ডার হিসেবে ইউনুস খান ১০০ ক্যাচ পান আব্দুর রেহমানের বলে তাকে আউট করে। মে, ২০১৬ সালে স্বাগতিক ইংল্যান্ডের বিপক্ষে ২য় টেস্টে তিনি তার ৩০০তম টেস্ট উইকেট লাভ করেন। কিন্তু ঐ খেলায় ইংল্যান্ড দল ৯ উইকেটে জয়লাভ করে।
৫ আগস্ট, ২০১৬ তারিখে সফরকারী অস্ট্রেলিয়ার বিপক্ষে অনুষ্ঠিত ২য় টেস্টে হ্যাট্রিক করেন। অস্ট্রেলিয়ার প্রথম ইনিংসে তিনি অ্যাডাম ভোজেস, পিটার নেভিল ও মিচেল স্টার্ককে আউট করে টেস্ট ক্রিকেটের ইতিহাসে ৪২তম হ্যাট্রিকের অধিকারী হন। নুয়ান জয়সার পর দ্বিতীয় শ্রীলঙ্কান ও লেগ স্পিনার হিসেবে প্রথম শ্রীলঙ্কান হিসেবে এ সফলতা লাভ করেন। ১৮৯২ সালে জনি ব্রিগসের পর দ্বিতীয় বামহাতি অর্থোডক্স বোলাররূপে হ্যাট্রিক করেন। এছাড়াও, টেস্টে হ্যাট্রিক লাভকারী বয়োঃজ্যেষ্ঠ বোলার তিনি।
রেডিও স্বাধীন

রেডিও স্বাধীন ব্যক্তিমালিকানাধীন এফএম রেডিও স্টেশন। এর প্রচার তরঙ্গ ৯২.৪ এফএম। ২০ মার্চ ২০১৩ ঢাকার, বনানীর এশিয়াটিক সেন্টারে রেডিও স্বাধীনের উদ্বোধনী অনুষ্ঠান হয়। এটি এশিয়াটিক মার্কেটিং কমিউনিকেশন লিমিটেড তথা এশিয়াটিক গ্রুপের মালিকানাধীন।
রেডিও স্বাধীনের সারাদিনের অনুষ্ঠানগুলো ভাগে নয়টি ভাগে করা। ভোর ৫টা থেকে ৭টা পর্যন্ত ‘ক্যাফেইন’, সকাল ৭টা থেকে ১০টা পর্যন্ত ‘হুইলস’, সকাল ১০টা থেকে বেলা ১২টা পর্যন্ত ‘শ্রেয়সী’, বেলা ১২টা থেকে দুপুর আড়াইটা পর্যন্ত ‘বস ব্রেক’, বিকাল ৩টা থেকে ৪টা পর্যন্ত ‘জেন’, ৪টা থেকে রাত সাড়ে ৮টা পর্যন্ত ‘বোমবাস্টিক’, রাত ৯টা থেকে ১১টা পর্যন্ত ‘ক্যারাভান’, রা ১১টা থেকে ‘আনকাট স্বাধীন’ এবং রাত ২টা থেকে ভোর ৫টা পর্যন্ত ‘ড্রিম’।
ব্সাম-য়াস বৌদ্ধবিহার

ব্সাম-য়াস বৌদ্ধ বিহার () তিব্বতের প্রাচীনতম বৌদ্ধ বিহার।
তিব্বতের সম্রাট খ্রি-স্রোং-ল্দে-ব্ত্সানের শাসনকালে আচার্য শান্তরক্ষিত লাসা থাকে দক্ষিণে ব্রহ্মপুত্র নদের তীরে তিব্বতের প্রাচীনতম বিহার ব্সাম-য়াস বৌদ্ধ বিহার নির্মাণের কাজ শুরু করেন এবং ৭৭৯ খ্রিষ্টাব্দের কাছাকাছি সময়ে নির্মাণকাজ সম্পূর্ণ হয় । 
এই বিহার পাল সাম্রাজ্যের সম্রাট ধর্মপালের রাজত্বকালে নির্মিত ওদন্তপুরী বিহারের অনুকরণে তৈরী করা হয়। বিহারটি চতুষ্কোণ এবং সীমানা উঁচু প্রাচীর দিয়ে ঘেরা। চারদিকে চারটি প্রবেশদ্বার এবং মাঝখানে প্রধান বিহারটি অবস্থিত। প্রধান বিহারকে ঘিরে ভিক্ষুদের থাকবার জন্য দোতলা আবাসন। বিহারের চার কোণে ইটের তৈরী ছত্র শোভিত স্তুপ ও তার পাশে মাটির তৈরী বজ্রযানী স্তুপ আছে। তিনতলা প্রধান বিহারটি কাঠের তৈরী। একতলায় একটি বুদ্ধমূর্তি এবং বাইরে শান্তরক্ষিত, তার তিব্বতী শিষ্য বৈ-রো-ত্সা-না ও সম্রাট স্রোং-ব্ত্সন-স্গাম-পোর মূর্তি আছে। 
৭৮৮ খ্রিষ্টাব্দে ব্সাম-য়াস বৌদ্ধ বিহারে এক দুর্ঘটনায় শান্তরক্ষিতের মৃত্যু হয়। তখন তার মরদেহ বিহারের পূর্ব দিকে এক পাহাড়ের সানুদেশে সমাহিত করা হয়। বিংশ শতাব্দীর শুরুতে তার করোটি এবং অস্থি পঞ্জর বেরিয়ে পড়লে সেগুলি সংগ্রহ করে সম-য়ে বৌদ্ধ বিহা্রে রেখে দেওয়া হয়।
বাংলাদেশের স্বাধীনতা যুদ্ধে গণকবরের তালিকা

মুক্তিযুদ্ধ চলাকালে বাংলাদেশে ইতিহাসের নৃশংসতম গণহত্যা চালানো হয়। ২৫শে মার্চের কালোরাতে পাকিস্তান সামরিক বাহিনী পরিচালনা করে অপারেশন সার্চলাইট নামক ধ্বংসযজ্ঞ। বাংলাদেশের স্বাধীনতা লাভের পূর্ব পর্যন্ত চলে তাদের এই গণহত্যা এবং ধ্বংশজজ্ঞ। এই সকল কর্মকাণ্ডে বাংলাদেশী কিছু ঘাতক দোসর পাকিস্তান বাহিনীকে সহায়তা করেছিলো।
মুক্তিযুদ্ধ চলাকালে কত মানুষ প্রাণ হারিয়েছে তা নিয়ে গণমাধ্যমে বিভিন্ন রকম পরিসংখ্যান প্রচলিত রয়েছে। বিশ্বব্যাপী বিভিন্ন এনাসাইক্লোপেডিয়া ও বইতে এই সংখ্যাটিকে ২,০০,০০০ থেকে শুরু করে ৩০,০০,০০০ পর্যন্ত উল্লেখ করা হয়েছে। বাংলাদেশে মুক্তিযুদ্ধে শহীদের সংখ্যাটিকে ৩০,০০,০০০ হিসেবে অনুমান করা হয়। যুদ্ধের সময় প্রায় এক কোটি শরণার্থী ভারতে আশ্রয় গ্রহণ করে। পরিসংখ্যান থেকে বুঝতে পারা যায় যে শরণার্থীরা ভারতে আশ্রয় গ্রহণ না করলে গণহত্যায় শহীদের সংখ্যা আরও বেশি হতো।
স্বাধীনতা লাভের প্রাক্কালে ১৪ ডিসেম্বর রাজাকার আল-বদর ও আল-শামস বাহিনী পাকিস্তান আর্মির নির্দেশে বাংলাদেশের প্রায় ৩০০ জন বুদ্ধিজীবীকে - যাদের মধ্যে রয়েছেন শিক্ষক, ডাক্তার, প্রকৌশলী, শিল্পী, কবি, সাহিত্যিক, বিজ্ঞানী - ধরে নিয়ে যায় এবং নির্মমভাবে হত্যা করে।
১৯৮৭ ক্রিকেট বিশ্বকাপ ফাইনাল

রিলায়েন্স বিশ্বকাপ ফাইনাল বা ১৯৮৭ ক্রিকেট বিশ্বকাপ ফাইনাল () খেলাটি আইসিসি’র পরিচালনায় কলকাতার ইডেন গার্ডেনসে ৮ নভেম্বর, ১৯৮৭ তারিখে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি "রিলায়েন্স বিশ্বকাপ" নামে পরিচিতি পায়। এতে অধিনায়ক অ্যালান বর্ডারের নেতৃত্বে অস্ট্রেলিয়া দল ৭ রানের ব্যবধানে চীরপ্রতিদ্বন্দ্বী ইংল্যান্ডকে পরাভূত করে প্রথমবারের মতো বিশ্বকাপ ক্রিকেট প্রতিযোগিতায় শিরোপা লাভ করে। এ বিশ্বকাপের চূড়ান্ত খেলাটি প্রথমবারের মতো ইংল্যান্ডের বাইরে অনুষ্ঠিত হয়। ১৯৮৭ সালের বিশ্বকাপ প্রতিযোগিতায় কাউকে ম্যান অব দ্য সিরিজের পুরস্কার প্রদান করা হয় নাই। ডেভিড বুন তার ১২৫ বলের বিনিময়ে ৭৫ রানের অসাধারণ ইনিংসের জন্যে ম্যান অব দ্য ম্যাচের পুরস্কার লাভ করেন।
অস্ট্রেলিয়া টসে জয়ী হয়ে ব্যাটিংয়ে নামে। দলের পক্ষে সর্বোচ্চ ৭৫ রান করেন ডেভিড বুন। অন্যান্য ব্যাটসম্যানরাও ভাল রান করেছেন। শেষদিকে মাইক ভেলেটা ছয়টি চারের সাহায্যে ৩১ বলে ৪৫ রান করেন। শেষ ছয় ওভারে অস্ট্রেলিয়া ৬৫ রান করতে পেরেছে। ফলে, নির্ধারিত ৫০ ওভারে দলটি ২৫৩ রান করে ৫ উইকেটের বিনিময়ে।
২৫৪ রানের জয়ের লক্ষ্যমাত্রা নিয়ে খেলতে নেমে টিম রবিনসন প্রথম বলেই শূন্য রানে আউট হন। বিল অ্যাথে ১০৩ বলে ২ চারের সাহায্যে ৫৮ রান উঠান। অধিনায়ক মাইক গ্যাটিং ৪৫ বলে ৪১ রান সংগ্রহ করেন। অ্যাথে-গ্যাটিং জুটি ১৩ ওভারে ৬৯ রান করে। অ্যালান ল্যাম্বও ৪৫ রান করেন। কিন্তু প্রয়োজনীয় রান-রেট শুরু থেকেই বৃদ্ধি পেতে থাকায় চূড়ান্ত ওভার শেষে ১৭ রানের পার্থক্য থাকে। এরফলে বিশ্বকাপ ট্রফি অস্ট্রেলিয়া দলের অনুকূলে চলে যায়।
সোরিয়াসিস

সোরিয়াসিস ত্বকের একটি প্রদাহজনিত রোগ। এটি একটি জটিল রোগ। নারী-পুরুষ নির্বিশেষে যে কোনো বয়সীরা এ রোগে আক্তান্ত হতে পারে। তবে ত্রিশোর্ধ্বরা বেশি আক্রান্ত হয়। এটি সংক্রামক রোগ নয়, কাজেই সংস্পর্শের মাধ্যমে ছড়ায় না। মানুষের ত্বকের কোষস্তর প্রতিনিয়ত মারা যায় এবং নতুন করে তৈরি হয়। সোরিয়াসিসে এই কোষ বৃদ্ধির হার অস্বাভাবিক হয়ে ওঠে। যেমন ত্বকের সবচেয়ে গভীরের স্তর থেকে নতুন কেরাটিনোসাইট কোষ ওপরের স্তরে আসতে স্বাভাবিকভাবে সময় নেয় ২৮ দিন, আর এ ক্ষেত্রে তা পাঁচ থেকে সাত দিন। কয়েক মিলিমিটার থেকে কয়েক সেন্টিমিটার জায়গাজুড়ে এই সমস্যা দেখা দেয়। পৃথিবীতে ১ থেকে ২ শতাংশ মানুষ এই রোগে আক্রান্ত।
খ্রিস্টীয় দ্বিতীয় শতকে গ্রিক দার্শনিক সেলসাস প্রথম এই রোগের বর্ণনা দেন। এর আগে সোরিয়াসিস ও কুষ্ঠরোগকে একই রোগ বলে ধারণা করা হতো।
সোরিয়াসিস কেবল ত্বক নয়, আক্রমণ করতে পারে শরীরের অন্য অঙ্গ-প্রত্যঙ্গেও। সাধারণত কনুই, হাঁটু, মাথা, হাত ও পায়ের নখ আক্রান্ত হয়। কোন কোন ক্ষেত্রে মাথার ত্বক আক্রান্ত হতে পারে এবং হাতের নখের রঙ নষ্ট হয়ে যায় এবং গর্ত হয়ে যায়।
সরাসরি সূর্যালোক ও শুষ্ক ত্বক সোরিয়াসিস রোগীর জন্য ক্ষতিকর। তাই সরাসরি রোদে অনেকক্ষণ থাকা যাবে না। ত্বক আর্দ্র রাখতে নিয়মিত অলিভ ওয়েল, নারকেল তেল বা পেট্রোলিয়াম জেলি ব্যবহার করা যায়।
ত্বক পুরু হয়ে যায় এবং লালচে দাগ পড়ে। ত্বক চুলকায় অথবা ব্যথা হয়। আক্রান্ত অংশ রুপালি সাদা আঁশ দ্বারা আবৃত, উজ্জ্বল লালচে বর্ণের প্লাক/খত দেখা যায়।
বংশগত কারণ ছাড়া সোরিয়াসিস রোগের নির্দিষ্ট কোনো কারণ নির্ণয় করা দুরূহ। কিছু বিশেষ ক্ষেত্রে দ্রুত বৃদ্ধি হতে পারে, যেমন কোন ধরনের সংক্রমণ, ত্বকে আঘাত জনিত কারণে, আবহাওয়াজনিত শীতে বেশি এবং কিছু ওষুধ সেবনের কারণে।
এসব পরিস্থিতিতে সরিয়াসিস পুরো শরীরে ছড়িয়ে ইরাইথ্রোডার্মার মতো মারাত্মক অবস্থার সৃষ্টি হতে পারে, যাতে মৃত্যুও হতে পারে।
রোগের ধরন অনুযায়ী চিকিৎসা দেওয়া হয়ে থাকে, অল্প অংশ আক্রান্ত হলে বিভিন্ন ধরনের ওষুধ ক্রিম, লোশান, জেল ইত্যাদি ব্যবহারের জন্য দেওয়া হয়ে থাকে। বেশি অংশে ছড়িয়ে পড়লে মুখে খাবার ওষুধ, আলট্রাভায়োলেট থেরাপি, বায়োলজিক্যাল থেরাপির মাধ্যমে চিকিৎসা দেওয়া হয়। এ রোগ কখনোই পুরোপুরি ভালো হয় না এবং কখনোই জীবনহানির কারণ হয় না। নিয়মিত চিকিৎসা গ্রহণের মাধ্যমে এটিকে নিয়ন্ত্রণ করা যায়। রোগ যত পুরোনো হয়, ততই জটিল হতে থাকে। তাই দ্রুত শনাক্তকরণ ও চিকিৎসার আওতায় আসা জরুরি। আক্রান্ত ব্যক্তিকে আজীবন চিকিৎসা নিতে হয়। তাই নির্দিষ্ট সময় নিয়মিত চেকআপ এবং ওষুধের মাত্রা নির্ধারণ করা প্রয়োজন।
সোরিয়াসিস রোগের ক্ষেত্রে খাদ্য ও খাদ্যাভ্যাসের কোনো সরাসরি প্রভাব নেই। ডায়াবেটিসের মতো এই রোগে দীর্ঘমেয়াদে শরীরের অন্যান্য অঙ্গের ওপর প্রভাব আছে; যেমন আর্থ্রাইটিস, হৃদরোগ, লিভারের রোগ, রক্তে স্নেহজাতীয় পদার্থের ভারসাম্যহীনতা ইত্যাদি। রোগীর মানসিক স্বাস্থ্যের ওপর এই রোগের মারাত্মক প্রভাব রয়েছে।
থমসন রোড গ্রঁ প্রি সার্কিট

থমসন রোড গ্রঁ প্রি সার্কিট সিঙ্গাপুরের পূর্বতন একটি রেস সার্কিট। এটি ফর্মুলা লিব্রের পূর্বের রেস ভেনু ছিল। ট্র্যাকটি ৪.৮৬৫ কিলোমিটার বা ৩.০২৩ মাইল দীর্ঘ এবং ঘড়ির কাঁটার অভিমুখ অনুযায়ী প্রতিযোগিতা হয়।
মিনেসোটা বিশ্ববিদ্যালয়

দ্য ইউনিভার্সিটি অব মিনেসোটা, টুইন সিটিজ যুক্তরাষ্ট্রের মিনেসোটা অঙ্গরাজ্যের মিনেপোলিস এবং সেন্ট পলে অবস্থিত একটি সরকারি বিশ্ববিদ্যালয়। এটি ইউনিভার্সিটি অব মিনেসোটা সিস্টেমের বৃহত্তম এবং প্রাচীনতম ক্যাম্পাস।
The University has 19 colleges, schools, and other major academic units:
The University has six University-wide interdisciplinary সেন্টারs and institutes whose work crosses collegiate lines:
১৯৮৭ ক্রিকেট বিশ্বকাপ দলসমূহ

৯ অক্টোবর-৮ নভেম্বর, ১৯৮৭ তারিখ পর্যন্ত ভারত-পাকিস্তানে যৌথভাবে অনুষ্ঠিত ১৯৮৭ ক্রিকেট বিশ্বকাপ প্রতিযোগিতায় অংশগ্রহণকারী ৮টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-
অ্যালান বর্ডার (অঃ), ডেভিড বুন, গ্রেগ ডায়ার (উইঃ), ডিন জোন্স, জিওফ মার্শ, টিম মে, ক্রেগ ম্যাকডারমট, টম মুডি, সাইমন ও’ডনেল, ব্রুস রিড, পিটার টেলর, মাইক ভেলেটা, স্টিভ ওয়াহ, অ্যান্ড্রু জেসার্স
কপিল দেব (অঃ), মোহাম্মদ আজহারউদ্দীন, রজার বিনি, সুনীল গাভাস্কার, মনিন্দার সিং, কিরণ মোরে (উইঃ), চন্দ্রকান্ত পণ্ডিত, মনোজ প্রভাকর, চেতন শর্মা, রবি শাস্ত্রী, নভজ্যোৎ সিং সিধু, লক্ষ্মণ শিবরামকৃষ্ণান, কৃষ্ণমাচারী শ্রীকান্ত, দিলীপ বেঙ্গসরকার, শচীন তেন্ডুলকর (দ্বাদশ ব্যক্তি)
জেফ ক্রো (অঃ), স্টিফেন বুক, জন ব্রেসওয়েল, ইয়ান চ্যাটফিল্ড, মার্টিন ক্রো, ফিল হর্ন, অ্যান্ড্রু জোন্স, ড্যানি মরিসন, দীপক প্যাটেল, কেন রাদারফোর্ড, ইয়ান স্মিথ (উইঃ), মার্টিন স্নেডেন, উইলি ওয়াটসন, জন রাইট
জন ট্রাইকোস (অঃ), কেভিন আরনট, এডো ব্রান্ডেস, রবিন ব্রাউন, ইয়ান বুচার্ট, কেভিন কারেন, ডেভিড হটন (উইঃ), ম্যালকম জার্ভিস, বাবু মেমান, গ্র্যান্ট প্যাটারসন, অ্যান্ড্রু পাইক্রফট, পিটার রসন, আলী শাহ, অ্যান্ডি ওয়ালার
মাইক গ্যাটিং (অঃ), বিল অ্যাথে, ক্রিস ব্রড, ফিলিপ ডিফ্রিটাস, পল ডাউনটন (উইঃ), জন অ্যাম্বুরি, নিল ফস্টার, গ্রাহাম গুচ, এডি হেমিংস, অ্যালান ল্যাম্ব, ড্যারেক প্রিঙ্গল, টিম রবিনসন, গ্লাডস্টোন স্মল
ইমরান খান (অঃ), আবদুল কাদির, ইজাজ আহমেদ, জাভেদ মিয়াঁদাদ, মনসুর আখতার, মঞ্জুর এলাহী, মুদাসসর নজর, রমিজ রাজা, সেলিম জাফর, সেলিম মালিক, সেলিম ইউসুফ (উইঃ), শোয়েব মোহাম্মদ, তৌসিফ আহমেদ, ওয়াসিম আকরাম
দিলীপ মেন্ডিস (অঃ), ডন অনুরাসিরি, অশান্ত ডিমেল, অরবিন্দ ডি সিলভা, রয় ডায়াস, অশঙ্কা গুরুসিনহা, শ্রীধরন জগন্নাথন, বিনোদন জন, ব্রেন্ডন কুরুপ্পু (উইঃ), রঞ্জন মাদুগালে, রোশন মহানামা, অর্জুনা রানাতুঙ্গা, রুমেশ রত্নায়েকে, রবি রত্নায়েকে
ভিভ রিচার্ডস (অঃ), এলডিন ব্যাপটিস্ট, উইনস্টন বেঞ্জামিন, কার্লাইল বেস্ট, জেফ ডুজন (উইঃ), রজার হার্পার, ডেসমন্ড হেইন্স, কার্ল হুপার, গাস লোগি, প্যাট্রিক প্যাটারসন, রিচি রিচার্ডসন, ফিল সিমন্স, কোর্টনি ওয়ালশ
উইসকনসিন-ম্যাডিসন বিশ্ববিদ্যালয়

উইসকনসিন-ম্যাডিসন বিশ্ববিদ্যালয় বা ইউনিভার্সিটি অব উইসকনসিন, ম্যাডিসন মার্কিন যুক্তরাষ্ট্রের উইসকনসিনের ম্যাডিসনে অবস্থিত একটি সরকারি ভূমি-অনুদান গবেষণাধর্মী বিশ্ববিদ্যালয়। ১৮৪৮ সালে উইসকনসিন রাজ্যের মর্যাদা অর্জন করে এবং উইসকনসিনের অফিসিয়াল রাজ্য বিশ্ববিদ্যালয় এবং উইসকনসিন সিস্টেম বিশ্ববিদ্যালয়ের ফ্ল্যাগশিপ ক্যাম্পাস উভয়ই একই বছর প্রতিষ্ঠিত হয়। ৯৩৩-একর (৩৭৮ হেক্টর) প্রধান ক্যাম্পাস মেন্ডোটা হ্রদের তীরে অবস্থিত এবং চারটি জাতীয় ঐতিহাসিক ল্যান্ডমার্ক এখানে অন্তর্ভুক্ত। এছাড়াও বিশ্ববিদ্যালয়ের মালিকানায় রয়েছে এবং পরিচালনা করে ১,২০০-একর (৪৮৬ হেক্টর) ইউনিভার্সিটি অফ উইসকনসিন-ম্যাডিসন আরবোরেটাম মূল ক্যাম্পাসের ৪ মাইল (৬.৪ কিমি) দক্ষিণে।
গ্রাহাম গুচ

গ্রাহাম অ্যালেন গুচ, (; জন্ম: ২৩ জুলাই, ১৯৫৩) লিটনস্টোনের হুইপস ক্রস এলাকায় জন্মগ্রহণকারী ইংল্যান্ডের সাবেক ও বিখ্যাত আন্তর্জাতিক ক্রিকেট তারকা। এসেক্স এবং ইংল্যান্ডের পক্ষ হয়ে অধিনায়কত্ব করেছেন তিনি। তিনি তার সময়কালে আন্তর্জাতিক পর্যায়ের অন্যতম সফল ব্যাটসম্যান হিসেবে পরিগণিত ছিলেন। ১৯৭৩ থেকে ২০০০ সাল মেয়াদকালে প্রথম-শ্রেণীর ক্রিকেট ও সীমিত ওভারের খেলায় ৬৭,০৫৭ রান করে ফলপ্রসূ ভূমিকা রাখেন ‘জ্যাপ’ ডাকনামে পরিচিত গ্রাহাম গুচ।<ref name="Records / Combined First-class, List A and Twenty20 / Batting records / Most runs in career"></ref>
নভেম্বর, ২০০৯ সাল থেকে ২০১৫ সাল পর্যন্ত তিনি ইংল্যান্ড ক্রিকেট দলের ব্যাটিং কোচ হিসেবে দায়িত্ব পালন করেছেন।
পূর্ব লন্ডনের লেটনস্টোন এলাকায় অবস্থিত হুইপস ক্রস হসপিটালে গুচ জন্মগ্রহণ করেন। এরপর লন্ডনের নর্লিংটন স্কুল ফর বয়েজে শিক্ষাগ্রহণ করেন। ক্রিকেট খেলায় তিনি ভারি ব্যাট ব্যবহার করতেন। ১৯৭৩-১৯৯৭ সাল পর্যন্ত নিয়মিতভাবে প্রথম-শ্রেণীর ক্রিকেটে অংশ নিয়েছেন। প্রথম-শ্রেণীর ক্রিকেটে পঁচিশ জন ক্রিকেটারের একজনরূপে শতাধিক সেঞ্চুরি করেছেন।
লিস্ট এ ক্রিকেটে সবচেয়ে বেশি সর্বমোট ২২,২১১ রান করেছেন।
১০-১৪ জুলাই, ১৯৭৫ সালে ২১ বছর বয়সে ইয়ান চ্যাপেলের নেতৃত্বাধীন সফরকারী অস্ট্রেলিয়া দলের বিপক্ষে বার্মিংহামে অনুষ্ঠিত ১ম টেস্টে অভিষেক ঘটে গুচের। কিন্তু সূচনালগ্নটি মোটেই ভাল হয়নি তার। উভয় ইনিংসেই তিনি শূন্য রান করেছিলেন। ঐ টেস্টে ইংল্যান্ড ইনিংস ও ৮৫ রানের বিরাট ব্যবধানে পরাজিত হয়েছিল। পরের টেস্টে ৬ ও ৩১ রান করেন। ফলে দল থেকে বাদ পড়ে যান।
এসেক্সে ভাল ক্রীড়াশৈলী উপস্থাপন করায় ১৯৭৮ সালে পুনরায় দলে অন্তর্ভুক্ত হন তিনি। দক্ষিণ আফ্রিকা সফরে বিদ্রোহী দলের সাথে খেলার জন্য তিনি তিন বছরের জন্য নিষেধাজ্ঞার কবলে পড়েন। তারপরও টেস্ট ক্রিকেটে ৮,৯০০ রান নিয়ে এপ্রিল, ২০১৫ সাল পর্যন্ত ইংল্যান্ডের শীর্ষস্থানীয় রান সংগ্রহকারীর ভূমিকায় আসীন রয়েছেন।
ওয়েস্ট ইন্ডিজ ক্রিকেট দলের বৈশ্বিক টেস্ট ক্রিকেট অঙ্গনে একাধিপত্য বিস্তারকালীন সময়ে তার খেলোয়াড়ী জীবন কাটে। এ সময়ে তার প্রায় চল্লিশ গড়ের ব্যাটিং সত্যিই উল্লেখযোগ্য অবদানরূপে বিবেচিত হয়। হেডিংলিতে ১৯৯১ সালে তার করা ১৫৪ রান অনেকগুলো সেরা সেঞ্চুরিগুলোর একটি হিসেবে ক্রিকেট বোদ্ধা ও সাবেক খেলোয়াড়গণ মনে করেন। তার এ ইনিংসের কল্যাণে ইংল্যান্ড দল ওয়েস্ট ইন্ডিজের বিপক্ষে জয় পায়। ইংল্যান্ডের দ্বিতীয় ইনিংসে সংগৃহীত ২৫২ রানের মধ্যে শুরু থেকে শেষ পর্যন্ত অপরাজিত ছিলেন তিনি। এ পর্যায়ে ম্যালকম মার্শাল, কার্টলি অ্যামব্রোস ও কোর্টনি ওয়ালসের বোলিং আক্রমণ সামাল দিয়েছিলেন গ্রাহাম গুচ।
লর্ডসে তিনি নিজস্ব সর্বোচ্চ ৩৩৩ রান করার পাশাপাশি দ্বিতীয় ইনিংসেও সেঞ্চুরি করে সর্বোচ্চ রানের কীর্তিগাঁথা অক্ষুণ্ণ রয়েছে।
১৯৮৭ সালে ভারত-পাকিস্তানে যৌথভাবে অনুষ্ঠিত ৪র্থ বিশ্বকাপ ক্রিকেটের দ্বিতীয় সেমি-ফাইনালে দলীয় ৭৯ রানে ২ উইকেটের পতনের পর অধিনায়ক মাইক গ্যাটিংয়ের সাথে জুটি বেধে ১৯ ওভারে ১১৭ রান করেন যা দলকে ফাইনালে উন্নীত করতে সহায়তা করেছিল। স্ট্যাম্পিংয়ের মাধ্যমে গুচ ১১৫ রান করে আউট হন। ঐ প্রতিযোগিতায় তিনি ৪৭১ রান করে সর্বোচ্চ রান সংগ্রহকারী হন ও ইংল্যান্ড রানার্স-আপ হয়েছিল।
১৯৮০ সালে উইজডেন কর্তৃক উইজডেন বর্ষসেরা ক্রিকেটাররূপে পুরস্কৃত হন। ২০০৯ সালে রিচি বেনো, ফ্রাঙ্ক ওলি, ডেনিস কম্পটন, হ্যারল্ড লারউডের সাথে তাকেও আইসিসি ক্রিকেট হল অব ফেমে অন্তর্ভুক্ত করা হয়। ৮ নভেম্বর, ২০১১ তারিখে পূর্ব লন্ডন বিশ্ববিদ্যালয় থেকে সম্মানসূচক পুরস্কার গ্রহণ করেন।
দ্য ডে অব দ্য জ্যাকল (চলচ্চিত্র)

দ্য ডে অফ দ্য জ্যাকল ১৯৭৩ সালে নির্মিত, ফ্রেড জিনম্যান পরিচালিত একটি ব্রিটিশ-ফ্রেঞ্চ থ্রিলার চলচ্চিত্র। এই সিনেমাটির গল্প নেয়া হয়েছে বিখ্যাত লেখক ফ্রেডেরিক ফোরসাইথের ১৯৭১ সালের একই নামের উপন্যাস থেকে। এতে অভিনয় করেছেন, এডোয়ার্ড ফক্স, মাইকেল রন্সডেলি। সিনেমার কাহিনী "দ্য জ্যাকল" নামের একজন হিটম্যানকে নিয়ে যাকে ফ্রান্সের প্রেসিডেন্ট "চার্লস দ্য গলকে" হত্যা করার জন্য ভাড়া করা হয়।
ফ্রান্সের প্রেসিডেন্ট চার্লস দ্য গলকে কিছু সামরিক এবং সরকারী অফিসার হত্যা করতে চায় কারণ তিনি আলজেরিয়াকে স্বাধীন ঘোষণা করেছেন। ওএএস নামে একটি বিদ্রোহী দল গড়ে উঠে তারাও কিছু অফিসারের সাহায্যে প্রেসিডেন্টকে হত্যার চেষ্টা করে ব্যর্থ হয় এবং হামলাকারীদের ও তাদের নেতৃবৃন্দদের ফাঁসিকাষ্ঠে ঝুলানো হয়।
কিন্তু হামলাকারীরা আবার নতুন করে আধ মিলিয়ন ডলারের বিনিময়ে ‘দ্য জ্যাকল’ নামে একজন হিটম্যানকে নিয়োগ দেয় কিন্তু তার আসল নাম কেউ জানে না। তখন জ্যাকল এর হত্যাপ্রস্তুতি এবং তাকে ঠেকানোর জন্য সরকারি প্রচেষ্টা চলতে থাকে।
এডগার ডগলাস আদ্রিয়ান

এডগার ডগলাস আর্দ্রিয়ান (৩০ নভেম্ব ১৮৮৯ – ৪ আগস্ট ১৯৭৭) একজন ব্রিটিশ বিজ্ঞানী। তিনি ১৯৩২ সালে চিকিৎসাবিজ্ঞানে নোবেল পুরস্কার লাভ করেন। তিনি ১৯৫০ থেকে ১৯৫৫ সাল পর্যন্ত রয়েল সোসাইটির প্রেসিডেন্টের দায়িত্ব পালন করেন।
পো নদী

পো নদী ( , (, প্রাচীন লিগুরীয় ভাষায়: Bodincus অথবা Bodencus, ) উত্তর ইতালির একটি নদী। এটি ইতালির দীর্ঘতম নদী, যার প্রস্থ (প্রশস্ত বিন্দু, যেখানে চওড়া সবচেয়ে বেশি) হল ৫০৩ মিটার (১,৬৫০ ফুট)। প ৪৫° সমান্তরাল উত্তর বরাবর বিস্তৃত।
নদীটির প্রবাহ ইতালীয় তুরিন (তরিনো), পিয়াচেনযা এবং ফেরারাসহ বিভিন্ন শহরের জন্য অনেক গুরুত্বপূর্ণ।
পো নদীর চারপাশে সুবিশাল উপত্যকা যাকে পো অববাহিকা বা পো উপত্যকা (ইতালীয় পিয়ানুরা পাদানা বা ভাল পাদানা) বলা হয়; এটি দেশের প্রধান শিল্প এলাকা। ২০০২ সালের হিসাব অনুযায়ী এখানে ১কোটি ৬০ লক্ষের অধিক লোক বসবাস করে, যা ইতালির জনসংখ্যার প্রায় এক-তৃতীয়াংশ। উপত্যকার প্রধান দুটি অর্থনৈতিক ব্যবহার হচ্ছে শিল্প এবং কৃষি।
সোর্ডফিশ

সোর্ডফিশ ২০০১ সালে মুক্তিপ্রাপ্ত হলিউডের একটি থ্রিলার চলচ্চিত্র। ছবিটি পরিচালনা করেছেন, ডোমিনিক সেনা এবং এতে অভিনয় করেছেন, জন ট্রাভোল্টা, হাগ জ্যাকম্যান, হ্যালি বেরি। এই অ্যাকশন থ্রিলারটি হ্যালি বেরি-র প্রথম অনাবৃতপ্রায় দৃশ্যের জন্যও উল্লেখযোগ্য। ছবির কাহিনী স্টেনলি জবসন নামে এক হ্যাকার কে নিয়ে যিনি তার অসাধারন হ্যাকিং দক্ষতার জন্য গেব্রিয়াল সিয়ার নামে একজনের নজরে পড়েন একটি ব্যাংক ডাকাতিতে সাহায্য করার জন্য।
সহিংসতা, ভাষা এবং কিছু কিছু যৌন/নগ্নতার জন্য ছবিটি মার্কিন যুক্তরাষ্ট্রের 'মোশন পিকচার এসোসিয়েশন আমেরিকা ফিল্ম রেটিং সিস্টেমের' অওতায় ছবিটি "আর" রেটিং পায়।
বক্স অফিস মজোর মতে, $১০২ মিলিয়ন ডলারের এই ছবি সারা বিশ্বে আয় করে $১৪৭ মিলিয়ন ডলার। ছবিতে জন ট্রাভোল্টার অভিনয় তাকে সবচেয়ে ওরস্ট অভিনেতা হিসেবে রাজি পুরস্কারের জন্য মনোনয়ন দেওয়া হয়। কিন্তু রোটেন টমেটোতে এটি মাত্র ২৬% পজিটিভ মার্ক পায়। নিউইয়র্ক টাইমস এর এক রিভিওতে স্টিফেন হোডেন বলেন,
ক্রিসটোফার ইয়ং ও পাউল ওয়াকেনফোল্ড এর তত্তাবধানে সোর্ডফিশ এর সাউন্ডট্রেক প্রযোজনা করেন, পাউল ওয়াকেনফোড। লন্ডন সাইয়ার রেকর্ড পরিবেশিত এই অ্যালবামে গান ছিল ১৫ টি।
সিজনস অব দ্য উইচ

সিজনস অব দ্য উইচ ২০১১ সালের অ্যাকশন-অ্যাডভেঞ্চার চলচ্চিত্র। ছবিটি পরিচালনা করেছেন ডোমিনিক সেনা। ছবির শুটিং করা হয়েছে অস্ট্রিয়া, হাঙ্গেরি ও ক্রোয়েশিয়ায় এবং এতে অভিনয় করেছেন, নিকোলাস কেজ, ক্রিস্টোফার লি সহ আরো অনেকে।
১৪ শতকের প্রথম দিকে বেহমেন (নিকোলাস কেজ) ধর্মযুদ্ধ করে ফেরত আসার পর দেখেন দেশে মহামারি প্রকোপ আকার ধারণ করেছে। এরই মধ্যে চার্চ থেকে ঘোষণা করা হয়, সবকিছুর জন্য শয়তানের পূজারি 'ডাইনি'রা দ্বায়ী এবং 'ডাইনি'দের খুঁজে আগুনে পুড়িয়ে হত্যা করতে না পারলে দেশকে, মানব জাতিকে, চার্চকে সর্বোপরি ধর্মকে রক্ষা করা যাবে না।
এরপর এই দায়িত্ব দেওয়া হয় বেহমেনকে। তারপর সে আনা (ক্লেয়ার ফয়) নামে ১৪-১৫ বছরে এক কিশোরীকে বন থেকে আটক করে এবং তাকে নিয়ে যেতে হবে একটি বিশেষ উপাসনালয়ে, যেখানে এই ডাইনিকে যথাযথ 'ধর্মীয়' উপায়ে হত্যা করা হবে। চার্চের আদেশ পালন করতে বেহমেন তার সাথে ফেলসন (রন পার্লম্যান), এক ধর্মযাজক (স্টিফেন ক্যাম্পবেল মুর), একজন নাইট (উলরিখ থমাসেন), এক কর্মঠ তরুণ (রবার্ট শিনান) এবং এক ঠকবাজ (স্টিফেন গ্রাহাম) কে নিয়ে ভয়াবহ বিপদসঙ্কুল পথে রওনা হয়। পথে ডাকাতদের ভয়ের পাশাপাশি শত্রুপক্ষের দলছুট সেনাদের গুপ্ত হামলা, খাঁচায় আটক সেই ডাইনি এবং তার সম্ভাব্য সঙ্গীদের অশুভ জাদুর।
এন৩ (বাংলাদেশ)

এন৩ বা ঢাকা-ময়মনসিংহ মহাসড়ক বাংলাদেশের জাতীয় হাইওয়ে যা রাজধানী ঢাকা এবং ময়মনসিংহকে সংযুক্ত করেছে।
ঢাকা-ময়মনসিংহ মহাসড়কের ময়মনসিংহ থেকে জয়দেবপুর চৌরাস্তা পর্যন্ত ৮৭ দশমিক ১৮ কিলোমিটার সড়ক চারলেনে উন্নীতকরণের লক্ষ্যে ২০১১ সালের ১ ফেব্রুয়ারি ৯০২ কোটি ২২ লাখ টাকা ব্যয়ে জয়দেবপুর-ময়মনসিংহ চারলেন রাস্তার কাজ শুরু হয়। বর্তমানে এর ৬২% কাজ সম্পূর্ণ হয়েছে।
ঢাকা বিভাগ সম্পূর্ণ রুট
ক্রেগ ম্যাকডারমট

ক্রেগ জন ম্যাকডারমট (; জন্ম: ১৪ এপ্রিল, ১৯৬৫) কুইন্সল্যান্ড প্রদেশে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা ও কোচ। ১৯৮৭ সালে ভারত-পাকিস্তানে অনুষ্ঠিত ৪র্থ বিশ্বকাপ ক্রিকেট প্রতিযোগিতায় বিজয়ী অস্ট্রেলিয়া দলের অন্যতম খেলোয়াড় ছিলেন। ঐ প্রতিযোগিতায় তিনি সর্বাধিক ১৮ উইকেট লাভ করেছিলেন। সেমি-ফাইনালে পাকিস্তানের বিপক্ষে ৪৪ রানের বিনিময়ে ৫ উইকেট শিকার করেন ‘বিলি’ ডাকনামে পরিচিত ক্রেগ ম্যাকডারমট।
বর্তমানে তিনি অস্ট্রেলিয়ার জাতীয় ক্রিকেট দলের বোলিং কোচের দায়িত্ব পালন করছেন। ১৯৮০-এর দশকের শেষার্ধ্ব থেকে ১৯৯০-এর দশকের শুরুর দিকে অস্ট্রেলিয়ার বোলিং আক্রমণের অন্যতম পুরোধা ছিলেন তিনি। তার সন্তান বেন ম্যাকডারমট অস্ট্রেলিয়ার পক্ষে ও অ্যালিস্টার ম্যাকডারমট কুইন্সল্যান্ডের পক্ষে খেলছেন।
ছন্দময় বোলার হিসেবে সবিশেষ পরিচিতি রয়েছে ম্যাকডারমটের। ১৯৮৩-৮৪ মৌসুমে কুইন্সল্যান্ড বুলসের পক্ষে প্রথম-শ্রেণীর ক্রিকেটে অভিষেক ঘটে তার। ১৯৮৪-৮৫ মৌসুমে ওয়েস্ট ইন্ডিজের বিপক্ষে টেস্ট ক্রিকেটে অভিষিক্ত হন তিনি। ১৯৮৫ সালে প্রথম অ্যাশেজ সফরে যান ও ৩০ উইকেট লাভ করেন; কিন্তু বোলিংয়ে অধিক রান দেন। ইংল্যান্ডের বিপক্ষেই তিনি অধিক সফল ছিলেন। শেষ অ্যাশেজ সফরে ৩২ উইকেট পান।
টেস্ট ও ওডিআইয়ে যে-কোন কুইন্সল্যান্ডীয় ক্রিকেটারের তুলনায় তিনি সর্বাধিক উইকেট লাভের রেকর্ড গড়েছেন। অন্য কুইন্সল্যান্ডীয় মিচেল জনসন দেড়শতাধিক টেস্ট উইকেট পেয়েছেন।
অসময়ে আঘাতপ্রাপ্তিজনিত কারণে ১৯৯৫ সালে ওয়েস্ট ইন্ডিজ সফর এবং ১৯৯৬ সালের বিশ্বকাপে যোগ দিতে ব্যর্থ হন। এছাড়াও তিনি ১৯৯৩ সালে অ্যাশেজ সফরে যেতে পারেননি; ফলে শেন ওয়ার্ন ও মার্ভ হিউজ তার অনুপস্থিতিতে দলে পাকাপোক্তভাবে স্থান করে নেন।
১২ মে, ২০১১ তারিখে ঘোষণা করা হয় যে তিনি অস্ট্রেলিয়া ক্রিকেট দলের নতুন বোলিং কোচ হিসেবে মনোনীত হয়েছেন। তিনি ট্রয় কুলি’র স্থলাভিষিক্ত হন। এর এক বছর পর ১১ মে, ২০১২ তারিখে ম্যাকডারমট এ পদ ত্যাগ করেন। এর কারণ হিসেবে তিনি বলেন যে, অনেক বিদেশ সফরই এর মূল কারণ। এরপর ক্রেগ ম্যাকডারমট নতুন বোলিং কোচ হিসেবে মনোনীত হন ও আয়ারল্যান্ড ক্রিকেট দলের পরামর্শক নিযুক্ত হন।
নভেম্বর, ২০১২ সালে তিনি ফাস্ট-বোলিং ক্লিনিকের একটি প্রতিষ্ঠান উদ্বোধনের ঘোষণা দেন।
দোলেন অমুরজাকভ স্টেডিয়াম

দোলেন অমুরজাকভ স্টেডিয়াম কিরগিজস্তানের বিশকেকে অবস্থিত একটি বহুমুখী স্টেডিয়াম। এটি বর্তমানে ফুটবল ম্যাচ খেলার জন্য বেশি ব্যবহৃত হয়। এই স্টেডিয়ামের দর্শক ধারণক্ষমতা ২৩,০০০। বর্তমানে এটি কিরগিজস্তান জাতীয় ফুটবল দলের হোম গ্রাউন্ড। এটি কিরগিজস্তানের সবচেয়ে বড় স্টেডিয়াম। পূর্বে এটি স্পার্টাক স্টেডিয়াম নামে পরিচিত ছিল।
স্টেডিয়ামটি কিরগিজ প্রজাতন্ত্র ফুটবল ফেডারেশনের মালিকানাধীন এবং স্থানীয় রেডিও-টেলিভিশন সংস্থা কেটিআরকে দ্বারা পরিচালিত হয়।
লুচো বাত্তিস্তি

লুচো বাত্তিস্তি (৫ মার্চ ১৯৪৩ - ৯ সেপ্টেম্বর ১৯৯৮) ছিলেন একজন ইতালীয় গায়ক-গীতিকার। তাকে ইতালীয় পপ/রক সঙ্গীত ইতিহাসের সবচেয়ে বিখ্যাত এবং সবচেয়ে প্রভাবশালী সঙ্গীতশিল্পী এবং লেখকদের একজন হিসেবে বিবেচনা করা হয়।
বাত্তিস্তি ১৯৬৬ সালে কর্মজীবন শুরু করেন এবং ১৯৬৯ থেকে ১৯৯৪ সাল পর্যন্ত তিনি ১৮টি অ্যালবাম প্রকাশ করেন। তার সৃষ্টির উল্লেখযোগ্য অংশ স্পেনীয় (বিভিন্ন অ্যালবাম) এবং ইংরেজি (একটি অ্যালবাম) ভাষায় অনুবাদ হয়।
বাত্তিস্তি রিয়েতি প্রদেশের (উত্তর লাজিও) পোজ্জো বুস্তনে শহরে জন্ম গ্রহণ করেন এবং ১৯৫০ সালে পরিবারের সাথে রোম চলে যান। ১৯৬০-এর দশকে, একজন স্বশিক্ষিত গিটার বাদক, সুরকার হিসাবে তার অভিষেক হয়। তিনি রোম, নাপলীর স্থানীয় ব্যান্ডে পারফর্ম করেন এবং পরে মিলানের "ই কাম্পিওনি" (চ্যাম্পিয়নগণ)-এ যোগ দেন।
১৯৩৮ ব্রিটিশ এভারেস্ট পর্বত অভিযান

১৯৩৮ খ্রিষ্টাব্দের ব্রিটিশ এভারেস্ট পর্বত অভিযান হচ্ছে ব্রিটিশদের সপ্তম এভারেস্ট পর্বত অভিযান।
এই অভিযানে নেতৃত্ব দেন প্রথম নন্দাদেবী শৃঙ্গ জয়কারী পর্বতারোহী হ্যারল্ড উইলিয়াম টিলম্যান। এছাড়াও দলে ছিলেন এরিক শিপটন, ফ্রাঙ্ক স্মাইথ, ওডেল, পিটার লয়েড এবং ক্যাপ্টেন অলিভার। শেরপা মালবাহক হিসেবে দলে ছিলেন তেনজিং নোরগে, আং শেরিং, আং জিংমে, ওয়াংদি নরবু, রিনজিং, লোবসাং, লাকপা তেনজিং, ওলো ভুটিয়া প্রভৃতি।
দলটি দার্জিলিং থকে শুরু করে সিকিম হয়ে তিব্বতে পৌঁছয়। এপ্রিলে রংবুক মঠ পেরিয়ে আরো উঁচুতে মূল শিবির স্থাপন করা হয়। নর্থকল বা উত্তর গিরিবর্ত্মকে এড়িয়ে এভারেস্ট পর্বত আরোহণ করার দ্বিতীয় পথ খোঁজার উদ্দেশ্যে মূল শিবির থেকে টিলম্যান, তেনজিং নোরগে, আং শেরিং, আং জিংমে লোলা গিরিবর্ত্মে পৌঁছন। কিন্তু সেখানকার আবহাওয়া খারাপ থাকায় তারা মূল শিবিরে ফিরে আসেন।
মূল শিবির থেকে একটা দল পূর্ব রংবুক হিমবাহ ধরে, অপর একটি দল মূল রংবুক হিমবাহ ধরে যাত্রা করে। মূল রংবুক হিমবাহ ধরে যাত্রাকারী দলের অলিভার, টিলম্যান, তেনজিং নোরগে, ওয়াংদি এবং আরো দুজন শেরপা হিমানী সম্প্রপাতের কবলে পড়লেও কোনরকম ক্ষয়ক্ষতি ছাড়াই বেরিয়ে আস্তে সক্ষম হন।
২২,০০০ ফুট উচ্চতার নর্থকলে চার নম্বর শিবির স্থাপন করে এরিক শিপটন, ফ্রাঙ্ক স্মাইথ, তেনজিং নোরগে, আং শেরিং, ওয়াংদি নরবু, রিনজিং, লোবসাং, লাকপা তেনজিং এবং ওলো ভুটিয়া উত্তর পূর্ব দিক দিয়ে উঠে ২৫,৮০০ ফুট উচ্চতায় পঞ্চম শিবির স্থাপন করেন। চার থেকে পাঁচ নম্বর শিবিরে আসার পথে দুজন শেরপা অসুস্থ হয়ে পড়লে তেনজিং নোরগে পুনরায় নেমে প্রয়োজনীয় তাঁবু ও জ্বালানী নিয়ে ঐ একই পথ ঐ দিনে আবার উঠে আসেন। পরের দিন ২৭,০০০ ফুট উচ্চতা অব্দি আরোহণ করে ষষ্ঠ শিবির স্থাপন করা হয়।
বরফের আধিক্য ও প্রচন্ড তুষারপাত দেখে ষষ্ঠ শিবির থেকে নেমে যাওয়ার সিদ্ধান্ত নেওয়া হয়। অবতরণের সময় নর্থকলে চার নম্বর শিবিরে দলের শেরপা সদস্য পাশাং ভুটিয়া পক্ষাঘাতে আক্রান্ত হলে টিলম্যান তাকে নিরাপদে মূল শিবিরে ফিরিয়ে আনেন।
এই অভিযানের পর টিলম্যান সরকারী ভাবে টাইগার উপাধি প্রচলন করেন। এই অভিযানে যে সমস্ত শেরপারা ষষ্ঠ শিবির পর্যন্ত আরোহণ করেন, তাদের প্রথম টাইগার উপাধি ও পদক দেওয়া হয়।
উইকেট

উইকেট () ক্রিকেটের পরিভাষাবিশেষ। ক্রিকেট খেলায় উইকেট শব্দটি প্রায়শঃই উচ্চারিত হয় ও বিভিন্ন সময় বিভিন্ন অর্থ বহন করে। তন্মধ্যে -
উইকেট শব্দটির উৎপত্তি ঘটেছে ক্ষুদ্র ফটক বা উইকেট গেট থেকে। ঐতিহাসিকভাবে ক্রিকেট খেলায় উইকেটে দু’টি মাত্র স্টাম্প ও একটি বেলের সমন্বয়ে গঠিত ছিল। তখন এটি দেখতে ফটকের অনুরূপ। ১৭৭৫ সালে মধ্যবর্তী স্টাম্প ব্যবহার প্রবর্তিত হয়।
অধিকাংশ সময়ই উইকেটে দুইটি সেটের একটি হিসেবে তিনটি স্টাম্প ও দুইটি বেইল ক্রিকেট পিচের শেষ প্রান্তসীমায় রাখা হয়। একজন ব্যাটসম্যান কর্তৃক উইকেটটি সংরক্ষিত থাকে। তিনি ব্যাট দিয়ে বলকে আটকানোর চেষ্টা করেন যাতে উইকেটে স্পর্শ করতে না পারে। পাশাপাশি বলকে মাঠের অভ্যন্তরে কিংবা বাইরে ফেলার মাধ্যমে রান নেয়ার দিকে মনোনিবেশ ঘটান।
গত তিনশত বছরের মধ্যে উইকেটের আকার-আকৃতি বেশ কয়েকবার পরিবর্তিত হয়েছে। এর পরিমাপ এবং অবস্থান ক্রিকেটের আইনের ৮নং ধারা মোতাবেক পরিচালিত হয়।
একজন ব্যাটসম্যানের আউটকে উইকেট হিসেবে চিহ্নিত করা হয়। তখন ব্যাটসম্যান তার নিজের উইকেট হারিয়েছেন বলে উল্লেখ করেন। আবার তা যদি বোলার কর্তৃক হয়ে থাকে, তখন বোলার উইকেট লাভ করেছেন বলে চিহ্নিত হন। কয়েকটি উইকেট প্রাপ্তির ফলে বোলারের যোগ্যতার অন্যতম মাপকাঠি হয়ে থাকে। একজন বোলারের এক ইনিংসে সংগৃহীত ৫ উইকেট প্রাপ্তিকে একজন ব্যাটসম্যানের সেঞ্চুরির সমমান হিসেবে খসড়াভাবে মনে করা হয়।
বোল্ড, রান আউট, স্টাম্পড অথবা হিট উইকেটের মাধ্যমে ব্যাটসম্যান আউট হয়ে তার উইকেট হারিয়েছেন বলা হয়ে থাকে। এ বিষয়ে ক্রিকেটের আইনের ২৮নং ধারায় লিপিবদ্ধ রয়েছে। বেল যদি স্টাম্পের ওপর থেকে পড়ে যায় কিংবা বল অথবা ব্যাটের সাহায্যে স্টাম্প উপড়ে যায় কিংবা ফিল্ডার কর্তৃক ব্যাটের সংস্পর্শে বল শূন্য থেকে হাতে লুফে নেয় অথবা ফিল্ডার কিংবা কর্তৃক উইকেট-রক্ষক কর্তৃক স্টাম্প ভেঙ্গে যায়, তাহলে ব্যাটসম্যান আউট হবেন।
দুইজন ব্যাটসম্যান একই সময়ে ব্যাট করলে তখন তা ইনিংসের নির্দিষ্ট জুটি হিসেবে পরিচিত হয়। প্রথম উইকেট জুটি বলতে ইনিংসের গোড়াপত্তন করতে নেমে দুইজন ব্যাটসম্যানের একজন আউট হওয়াকে বুঝায়। দ্বিতীয় উইকেট জুটিতে তৃতীয় ব্যাটসম্যানের সাথে প্রথম উইকেটে জুটির একজন ব্যাটসম্যানের সাথে গড়ে উঠে যা তাদের যে-কেউ আউট হবার মাধ্যমে পরিসমাপ্তি ঘটে। এভাবে পরবর্তীতে তৃতীয় থেকে দশম উইকেট জুটির সৃষ্টি হয়। তবে দশম উইকেট বা শেষ উইকেট জুটিতে একাদশ ব্যাটসম্যানের সাথে গড়ে উঠলেও দশম বা শেষ ব্যাটসম্যান আউট হলে দলের ইনিংস শেষ হয়ে যায়।
নির্দিষ্টসংখ্যক উইকেটের ব্যবধানে একটি দল জিততে পারে। এর মানে হলো যে, দলটি প্রতিপক্ষের রানের লক্ষ্যমাত্রাকে অতিক্রমণের লক্ষ্যে পরবর্তীতে ব্যাটিং করে নির্দিষ্ট ওভার, সময় ও নির্দিষ্টসংখ্যক ব্যাটসম্যানকে ব্যাটিংয়ে না নামিয়েই বিজয়ী হয়েছে। উদাহরণ হিসেবে যদি একটি দল জয়ের লক্ষ্যে চারজন ব্যাটসম্যান আউট হয়ে রান সংখ্যা অতিক্রম করে, তাহলে দল ছয় উইকেটে বিজয়ী হবে। যদি দশজন ব্যাটসম্যানই আউট হয়ে যায়, তবে দলের ইনিংস শেষ হয়ে যাবে ও দলটি নির্দিষ্ট রানের ব্যবধানে হেরে যাবে।
হোয়াইট কলার (টিভি ধারাবাহিক)

হোয়াইট কলার, জেফ ইস্টিন নির্মিত ইউএসএ নেটওয়ার্ক পরিবেশিত একটি আমেরিকান ড্রামা সিরিজ। এর প্রথম প্রিমিয়ার ছিল ২০০৯-এর ২৩ অক্টোবরে, ৬টি সম্পূর্ণ মৌসুম সম্প্রচারের পর ২০১৪-এর ১৮ই ডিসেম্বরে এর সম্প্রচার বন্ধ হয়।
নিল ট্যাফি (ম্যাট বুমার) একজন সাবেক চোর, পিটার বার্ক (টিম ডিকে) একজন এফবিআই এজেন্ট। তাদের কেন্দ্র করেই তৈরি করা এই টেলিভিশন সিরিজটি।
ক্যাফ্রিকে একটি জালয়াতির মামলায় এফবিআইয়ের হোয়াইট কলার ক্রাইম ইউনিটের স্পেশাল এজেন্ট বার্ক গ্রেপ্তার করে। বান্ধবী কেটের সঙ্গে দেখা করতে কারাগার থেকে পালান ক্যাফ্রি, কিন্তু দেখাতো হয়ইনা উল্টো আবার ধরা পড়েন। তখন কেটকে খুঁজে বের করতে ক্যাফ্রি, পিটারকে প্রস্তাব দেন, অপরাধীদের খুঁজে বের করতে এফবিআইকে সাহায্য করবেন তিনি। বিনিময়ে তাকে বের হওয়ার সুযোগ দিতে হবে কারাগার থেকে, তবে তার গতিবিধি নজরে রাখার জন্য পায়ে থাকবে গ্লোবাল পজিশনিং সিস্টেমের অ্যাঙ্কেল মনিটর। শুরু হয় এফবিআইয়ের উপদেষ্টা হিসেবে আইনের পক্ষে ক্যাফ্রির নতুন জীবন।
আন্তর্জাতিক ইনফরমেটিক্স অলিম্পিয়াড

আন্তর্জাতিক ইনফরমেটিক্স অলিম্পিয়াড মাধ্যমিক স্কুল শিক্ষার্থীদের জন্য একটি প্রোগ্রামিং প্রতিযোগিতা। ১৯৮৯ সালে বুলগেরিয়ায় প্রথম আসর অনুষ্ঠিত হয়। এই প্রতিযোগিতা দুই দিন ধরে অনুষ্ঠিত হয়। প্রতিটা
দেশ থেকে জাতীয় অলিম্পিয়াডে জয়ী সর্বোচ্চ ৪ জন এই প্রতিযোগিতায় অংশ নিতে পারে। প্রত্যেককে স্বতন্ত্রভাবে অংশগ্রহণ করতে হয়। প্রতিটা দলের সাথে একজন দলনেতা, একজন উপনেতা এবং অতিথি পাঠানো হয়।
IOI হল বিশ্বের সবচেয়ে মর্যাদাপূর্ণ কম্পিউটার বিজ্ঞান প্রতিযোগিতার একটি।
প্রতিযোগিতার প্রতিটি দিনেই প্রতিযোগীদেরকে চারটি করে সমস্যা দেয়া হয় এবং সমাধান করার জন্য পাঁচ ঘণ্টা সময় দেয়া হয়। প্রতিযোগীরা পরস্পরের মধ্যে যোগাযোগ করতে পারেন না এবং কোনো বই থেকে সহায়তাও নিতে পারেন না। সমস্যার সমাধান করতে হয় সি, সি++ অথবা প্যাসকেলে।
প্রতিযোগিতায় সমস্যাগুলো সহজ থেকে কঠিন অনুসারে ভাগ করা থাকে। প্রতিটি সমস্যা সমাধানের জন্য নির্দিষ্ট পয়েন্ট পাওয়া যায়। সর্বোচ্চ পয়েন্ট অর্জনকারী বিজয়ী হয়। একাধিক প্রতিযোগী সমান পয়েন্ট পেলে ভুল উত্তর এবং সময় অনুযায়ী টাই ব্রেক করা হয়। প্রথম ৫০% প্রতিযোগীকে ব্রোঞ্জ, রৌপ্য এবং স্বর্ণপদক দেয়া হয়।
বাংলাদেশের জাতীয় পর্যায়ের ইনফরমেটিক্স অলিম্পিয়াডে বর্তমানে শুধুমাত্র সি/সি++ ব্যবহার করা যায়, তাই বাংলাদেশ থেকে অংশ নিতে এই দুটি ভাষার যেকোন একটা শেখা বাধ্যতামূলক।
বাংলাদেশ থেকে অংশগ্রহণের জন্য প্রথমে বাংলাদেশ ইনফরমেটিক্স অলিম্পিয়াডে অংশগ্রহণে যোগ্যতা অর্জন করতে হবে। প্রথমে বিভাগীয় পর্যায়ে অংশগ্রহণ করে তারপর জাতীয় পর্যায়ের প্রতিযোগিতায় অংশ নিতে হয়। বিভাগীয় পর্যায়ে অংশ গ্রহণের সময় প্রতিযোগীকে অবশ্যই কোনো স্কুল/কলেজের শিক্ষার্থী হতে হবে অথবা সর্বোচ্চ উচ্চ মাধ্যমিক/এ-লেভেল পরীক্ষার্থী হতে হবে।
আন্তর্জাতিক পদার্থবিজ্ঞান অলিম্পিয়াড

আন্তর্জাতিক পদার্থবিজ্ঞান অলিম্পিয়াড হাই স্কুল শিক্ষার্থীদের জন্য একটি প্রতিযোগিতা। ১৯৬৭ সালে পোল্যান্ডের ওয়ারশতে এর প্রথম আসর অনুষ্ঠিত হয়। প্রতিটি দল গঠন করা হয় সর্বোচ্চ পাঁচ জন প্রতিযোগী ও দুইজন দলনেতা নিয়ে। প্রতিযোগীদেরকে স্বতন্ত্রভাবে অংশগ্রহণ করতে হয় এবং তত্ত্বীয় ও ব্যবহারিক পরীক্ষায় অংশগ্রহণ করতে হয়।
প্রতিযোগিতাটি দুই দিন ধরে অনুষ্ঠিত হয়, তবে এর মাঝে এক দিন বিরতি থাকে। এর মধ্যে এক দিন তত্ত্বীয় পরীক্ষার জন্য। তত্ত্বীয় পরীক্ষা পাঁচ ঘণ্টা সময়ব্যাপী অনুষ্ঠিত হয় এবং তিনটি প্রশ্নের উত্তর দিতে হয়, প্রতিটি প্রশ্নের একাধিক অংশ থাকে। তত্ত্বীয় পরীক্ষার পূর্ণ মান ৩০। ব্যবহারিক অংশে একটি বা দুটি ল্যাবরেটরী পরীক্ষণ থাকে, ব্যবহারিকের জন্যও পাঁচ ঘণ্টা সময় বরাদ্দ থাকে। ব্যবহারিকের পূর্ণমান ২০। এই প্রতিযোগিতায় বিশ্ববিদ্যালয়ের শিক্ষার্থীরা অংশগ্রহণ করতে পারে না এবং অংশগ্রহণকারীদের বয়স অবশ্যই অনূর্ধ্ব ২০ হতে হয়।
আন্তর্জাতিক রসায়ন অলিম্পিয়াড

আন্তর্জাতিক রসায়ন অলিম্পিয়াড হাই স্কুল শিক্ষার্থীদের জন্য একট প্রতিযোগিতা। ১৯৬৮ সালে চেকোস্লোভাকিয়ার প্রাগে এর প্রথম আসর বসে।
প্রতিটি দল চারজন শিক্ষার্থী এবং দুইজন মেন্টর নিয়ে গঠিত হয়। প্রতিযোগীদেরকে অবশ্যই অনূর্ধ্ব ২০ হতে হয়। প্রতিযোগিতায় তত্ত্বীয় ও ব্যবহারিক অংশ থাকে। দুই অংশের জন্যই পাঁচ ঘণ্টা সময় বরাদ্দ থাকে। দুটি অংশের পরীক্ষা পৃথক দুই দিনে অনুষ্ঠিত হয়। তত্ত্বীয় অংশের মান ৬০ পয়েন্ট এবং ব্যবহারিক অংশের মান ৪০ পয়েন্ট।
Preparatory problems, final results, and the theoretical and practical examinations from each competition can be found on the respective IChO's website.
ম্যাগডেবার্গের জলের সেতু

ম্যাগডেবার্গের জলের সেতু বার্লিন শহরের একদম কাছের শহর ম্যাগডেবার্গে অবস্থিত। এই সেতু পূর্ব ও পশ্চিম জার্মানির সীমান্তে এলবা নদীতে অবস্থিত।
সেতুটি তৈরি করতে ২৪ হাজার মেট্রিক টন স্টিল আর ৬৮ হাজার ঘনমিটার কংক্রিট প্রয়োজন হয়েছিল। সেতুটি মোটরগাড়ি, ট্রেন বা অন্য কোনো স্থলযান চলাচলের জন্য তৈরি করা হয়নি; এই সেতু দিয়ে বাণিজ্যিক জাহাজ, স্টিমার, লঞ্চ ইত্যাদি জলযান চলাচল করে। ৯১৮ মিটার দীর্ঘ ও ৩৪ মিটার প্রশস্ত এই সেতুর পানির গভীরতা ৪ দশমিক ২৫ মিটার।
১৯১৯ সালে প্রথম এই সেতু নির্মাণের প্রস্তাব দেওয়া হয়। তারপর সেতুটির গুরুত্ব বুঝতে পেরে জার্মান সরকার ১৯৩৮ সালে এর নির্মাণকাজ শুরু করে। কিন্তু দ্বিতীয় বিশ্বযুদ্ধের কারণে কাজ বন্ধ হয়ে যায়। এরপর দীর্ঘদিন কেউই আর সেতুটি নিয়ে কিছু ভাবেনি। পরবর্তী সময় দুই জার্মানি একত্র হওয়ার পর ১৯৯৭ সালে পুনরায় এর কাজ শুরু হয়। ছয় বছর পর সমাপ্ত হয় এর কাজ। প্রায় অর্ধবিলিয়ন ইউরো দিয়ে তৈরি সেতুটি বার্লিনের দুটি বিখ্যাত ক্যানালকে সংযুক্ত করেছে। অন্য কথায়, পূর্ব ও পশ্চিম জার্মানিকে সংযুক্ত করেছে। এলবা-হাভেল ও মিটারল্যান্ড নামের এই দুই ক্যানাল সংযুক্ত করায় অনেক সুবিধা হয়েছে। এখন বাণিজ্যিক জাহাজগুলো রাইন নদীতে, বার্লিন বন্দরে সহজে পৌঁছাতে পারে। এতে জাহাজগুলোকে প্রায় ১২ কিলোমিটার পথ কম পাড়ি দিতে হয়।
বাণিজ্যিক গুরুত্বের পাশাপাশি পর্যটকদের নজর কেড়েছে এই ওয়াটার ব্রিজ। প্রতিদিন দেশি বিদেশি হাজার হাজার দর্শক এই সেতু দেখতে এখানে ভিড় জমায়।
চেতন শর্মা

চেতন শর্মা (; ; জন্ম: ৩ জানুয়ারি, ১৯৬৬) পাঞ্জাবের লুধিয়ানায় জন্মগ্রহণকারী সাবেক ভারতীয় আন্তর্জাতিক ক্রিকেটার। ১৯৮৭ সালের বিশ্বকাপ ক্রিকেটে ভারতীয় দলের অন্যতম সদস্য ছিলেন। বিশ্বকাপ ক্রিকেটের ইতিহাসে প্রথমবারের মতো হ্যাট্রিক করে স্মরণীয় হয়ে আছেন তিনি। দ্রোণাচার্য পুরস্কার বিজয়ী ব্যক্তিত্ব "দেশ প্রেম আজাদ" ছিলেন তার কোচ। মাত্র ৫ ফুট ৩ ইঞ্চি উচ্চতাবিশিষ্ট হওয়া স্বত্ত্বেও ১৯৮০-এর দশকে ভারতের অন্যতম দ্রুতগামী বোলার হিসেবে পরিচিত ছিলেন।
১৬ বছর বয়সে হরিয়ানা দলের মাধ্যমে প্রথম-শ্রেণীর ক্রিকেটে অভিষেক ঘটে চেতন শর্মার। এর এক বছর একদিবসীয় ক্রিকেটে অংশগ্রহণ করেন। ১৯৮৪ সালে লাহোরের গাদ্দাফি স্টেডিয়ামে পাকিস্তান দলের বিপক্ষে টেস্ট ক্রিকেটে অভিষিক্ত হন তিনি। অভিষেকেই নিজস্ব ৫ম বলে মোহসিন খানকে বোল্ড করেন। এরফলে তিনি টেস্টে তৃতীয় ভারতীয় হিসেবে প্রথম ওভারেই উইকেট লাভ করার সবিশেষ কৃতিত্ব দেখান। ১৯৮৫ সালে শ্রীলঙ্কায় তিন টেস্টে ১৪ উইকেট লাভ করেন। পরবর্তী মৌসুমে অস্ট্রেলিয়ায় অনুষ্ঠিত বিশ্ব সিরিজ কাপের লীগ পর্যায়ে অপরাজিত ৩৮* রান করে দলকে ফাইনালে নিয়ে যান।
১৯৮৬ সালে ইংল্যান্ড ক্রিকেট দলের বিপক্ষে দুই টেস্টে ১৬ উইকেট শিকার করেন। তন্মধ্যে বার্মিংহামে ১০ উইকেট লাভ করেন। দ্বিতীয় ইনিংসে তার খেলোয়াড়ী জীবনের সেরা ৬/৫৮ করেন যা অদ্যাবধি ভারতীয়দের মধ্যে সেরা বোলিং নৈপুণ্য। আঘাতপ্রাপ্তি তার ক্রিকেট খেলায় অন্তরায় হয়ে দাড়ায়। আঘাত থেকে মুক্ত হয়ে তিনি পরবর্তী তিন বছর কপিল দেবের সাথে উদ্বোধনী বোলার হিসেবে জুটি গড়েন।
১৯৮৭ সালের বিশ্বকাপ ক্রিকেটে চেতন শর্মা প্রতিযোগিতার ইতিহাসে প্রথমবারের মতো হ্যাট্রিক করেন। গ্রুপ-পর্বে তিনি একে-একে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে এ কীর্তিগাঁথা গড়েন।
১৯৮৯ সালের নেহরু কাপে ইংল্যান্ডের বিপক্ষে স্মরণীয় ইনিংস খেলেন। ৩ নম্বরে ব্যাটিংয়ে নেমে ৯৬ বলে অপরাজিত ১০১* রান করে দলকে বিজয় এনে দেন। পরের খেলায় অস্ট্রেলিয়ার বিরুদ্ধে মনোজ প্রভাকরকে সাথে নিয়ে নিরবচ্ছিন্ন ৪০ রানের জুটি করেন ও ছক্কা মেরে দলকে জয়ী হতে সাহায্য করেন।
ক্রিকেট খেলা থেকে অবসর নেয়ার পর চেতন শর্মা ধারাভাষ্যকার হিসেবে কাজ করেছেন। ২০০৪ সালে হরিয়ানার পাঁচকুলা এলাকায় ক্রিকেট একাডেমি প্রতিষ্ঠা করেন। সাবেক ভারতীয় ক্রিকেটার যশপাল শর্মা সম্পর্কে তার কাকা হন। ২০০৯ সালে বহুজন সমাজ পার্টির পক্ষ থেকে ফরিদাবাদ এলাকা থেকে লোকসভা নির্বাচনে প্রতিদ্বন্দ্বিতা করেছেন চেতন শর্মা।
অভিকর্ষজ ত্বরণ

অভিকর্ষজ ত্বরণ ওপর থেকে পড়ন্ত বস্তুর বেগ বৃদ্ধির হার। অভিকর্ষের কারণে ওপর থেকে ছেড়ে দেয়া বস্তু ভূপৃষ্ঠের দিকে ধাবিত হয় এবং যতই ভূপৃষ্ঠের (তথা ভূ-কেন্দ্রের) নিকটবর্তী হয় এর পতনের বেগ বৃদ্ধি পেতে থাকে। পতনকালে প্রতি সেকেণ্ডে বেগ যতটুকু বৃদ্ধি লাভ করে তা-ই ‘অভিকর্ষজ ত্বরণ’ হিসেবে পদার্থ বিজ্ঞানে অভিহিত। অভিন্ন বস্তু তথা একই ভরের বস্তু পতনকালে পৃথিবীর বিভিন্ন স্থানে বিভিন্ন ত্বরণ পরিলক্ষিত হয়। ভূ-কেন্দ্রের নৈকট্যের কারণে ত্বরণ বৃদ্ধি পায়।পৃথিবীতে অভিকর্ষ ত্বরনের মান ৯.৮ মিটার/সেকেন্ড।
পৃথিবী ও অন্য যে কোন বস্তুর মধ্যে যে আকর্ষণ বল তাকে অভিকর্ষ বল বলা হয়। নিউটনের ২য় সূত্র অনুযায়ী বল প্রয়োগে বস্তুর ত্বরণ হয়। সুতরাং অভিকর্ষ বলের প্রভাবেও ত্বরণ হবে। সময়ের সাথে অভিকর্ষ বলের প্রভাবে ভূপৃষ্ঠে মুক্তভাবে পড়ন্ত বস্তুর বেগ বৃদ্ধির হারকে অভিকর্ষজ ত্বরণ () বলে। একে g দ্বারা প্রকাশ করা হয়।
এখানে, G= মহাকর্ষ ধ্রুবক, M= পৃথিবীর ভর এবং d= পৃথিবীর কেন্দ্র হতে বস্তুর দুরত্ব
যেহেতু অভিকর্ষজ ত্বরণ এক ধরনের ত্বরণ, সুতরাং এর মাত্রা হবে LT এবং একক হবে ms ।
অভিকর্ষজ ত্বরণের সমীকরণ থেকে দেখা যায় যে, এর ডান পাশে বস্তুর ভর (m) অনুপস্থিত। সুতরাং, অভিকর্ষজ ত্বরণ বস্তুর ভরের উপর নির্ভরশীল নয়। যেহেতু, G এবং M ধ্রুবক, তাই, g এর মান পৃথিবীর কেন্দ্র হতে বস্তুর মধ্যবর্তী দুরত্বের উপর নির্ভর করে। সুতরাং, বলা যায়, অভিকর্ষজ ত্বরণের মান বস্তু নিরপেক্ষ হলেও স্থান নিরপেক্ষ নয়। ভূপৃষ্ঠের বিভিন্ন স্থানে অভিকর্ষজ ত্বরণ নির্ণয়ের ক্ষেত্রে,
যেখানে, r= পৃথিবীর ব্যাসার্ধ্য।
যেহেতু, পৃথিবী সম্পূর্ণ গোলাকার নয় অর্থাৎ পৃথিবীর ব্যাসার্ধ্য সব জায়গায় সমান নয় তাই ভূপৃষ্ঠে স্থানভেদে অভিকর্ষজ ত্বরণের মানের পরিবর্তন দেখা যায় এবং এটি পৃথিবীর ব্যাসার্ধ্যর বর্গের ব্যস্তানুপাতে পরিবর্তিত হয়। মেরু অঞ্চলে পৃথিবীর ব্যাসার্ধ সবচেয়ে কম বলে সেখানে অভিকর্ষজ ত্বরণের মান সবচেয়ে বেশি (৯.৮৩২১৭ ms) হয়। বিষুবীয় অঞ্চলে ব্যাসার্ধ্য অপেক্ষাকৃত বেশি বলে অভিকর্ষজ তরণের মান অপেক্ষাকৃত কম (৯.৭৮০৩৯ ms) হয়। ক্রান্তীয় অঞ্চলে এর মান ৯.৭৮৯১৮ ms।
ভূপৃষ্ঠের বিভিন্ন স্থানে অভিকর্ষজ ত্বরণের মান বিভিন্ন বলে ৪৫° অক্ষাংশে সমুদ্র সমতলে এর মানকে আদর্শ মান ধরা হয়। এ মান হল ৯.৮০৬৬৫ ms। হিসাবের সুবিধার্থে একে ৯.৮ ms বা ৯.৮১ ms ধরা হয়।